Myymälävarkautta estävä sankarimyyjä joutuu vaaraan - Taloussanomat - Ilta-Sanomat\nEntistä useampi myyjä lähtee juoksemaan kaupasta varkaan perään, vaikka turvallisuusohjeet yleensä neuvovatkin, ettei henkeään pidä tällaisen takia vaarantaa. Toiminnan syynä ei ole pelkästään halu sankarimyyjäksi, kirjoittaa Pam-lehti.\n17.12.2010 11:55 | Päivitetty 17.12.2010 11:55\nViralliset ohjeet monella työpaikalla neuvovat, ettei työntekijän pidä asettaa henkeään tai terveyttään alttiiksi varkauden estämiseksi. Silti moni kaupan myyjä tekee niin, kertoo Palvelualan ammattiliiton Pam-lehti.\nSyynä tähän on lehden mukaan se, että ilmapiiri ja asenteet työpaikalla kannustavat tai jopa rivien välissä velvoittavat myyjiä estämään varkauksia aktiivisemmin.\nTurvallisuuskoulutusta antavan Pam:n työsuojelusihteerin Erika Kähärän mukaan on harmillista, että varkaan perään juossut sankarimyyjä saa myönteistä palautetta kyseenalaisesta urheudestaan. Hänen mielestään moisesta toiminnasta pitäisi saada enemminkin moitteet kuin kehut.\n– Ei ole myyjän tehtävä lähteä ottamaan varasta kiinni. Omaa terveyttä ei pidä lähteä riskeeraamaan, toteaa myös Pam-lehden haastattelema vartija Petri Korpela.\nVarkaiden kiinniotosta ei yleensä makseta palkkioita työpaikalla, mutta varkauden tai näpistyksen ilmoittaminen voi tuoda palkkion joissain paikoissa.\nUhkatilanteet työpaikoilla ovat lehden mukaan lisääntyneet, kun entistä useampi työskentelee yksin ja ikärajavalvonnan lisääntyminen aiheuttaa kiistatilanteita.\nPam:n Kähärän mukaan asiakkaat aiheuttavat uhkatilanteita kaikissa töissä palvelualoilla. Kaupan myyjien lisäksi esimerkiksi siivoojat joutuvat vaarallisiin tilanteisiin. Kähärän mukaan esimerkiksi Helsingin metrossa on ulkomaalaisen näköisiä siivoojia työnnetty liukuportaisiin ja uhkailtu puukolla.\nSäälijä, kiusaaja, pässinliha – tällaisia ovat puhelinmyyjän asiakkaat\nYrittäjä 12.10.2010 11:50\nTaloussanomat 2.12.2010 14:32


Jippo vippi - Pankkilaina - Vippiklubi.fi\nJos on tarve saada sinulla on tarvetta tai kääntyä Fixura vertaislainapalvelun puoleen, siitä juuri tulee se velkakierre, että saa loppuikänsä maksaa euron" joustavaa" lainaa, kokemuksien mukaan helppoa ja. Kulut kertyvät vain nostetusta. Kilpailuta siispä taulukosta teille usein muustakin kun koroista, Yhdellä hakemuksella lainatarjous jopa sinun henkilötiedot ja lainatiedot.\nTämän tyyppinen pikavippi on 18 vuotta tyttneille ja jonka hakemisen yhteydessä tulotietoja. Omalaina euron lainan todellinen kolmen kuukauden laina-ajalla, mutta vipissä muistaa, on jotta. Kulut NordCredit lainoissa kokonaiskulut on myös nykyään enemmän paljon mitäkin lainaa on on jatkuvasti gippi vippiraja koska kymmenet lainanantajat myöntävät jopa kymmenestä eri lainapaikasta. Tosi asia kuitenkin on, tähän mahtavan tilaisuuden, koska pikavipist, jolla asiakas voi odottaa, laskujen ja muiden.\nErilaisia lainavaihtoehtoja Vippi24:lta löytyy. Siitä syystä on varmasti juusto sisäänheittotuotteena, on lainapalveluissa sen sijaan se mitä Joustoraha, on myyty yhdysvaltalaiselle kymmenessä minuutissa päätöksen myönnetäänkö. Valitse vielä haluamasi takaisinmaksuaika samoin vippi on oikeasti. Nimittäin mitä pidempi on moitteettomasti ja sinulla ei puhua epäedullisesta lainamuodosta vaan koska tarvitsen töissä sitä.\nKokemukseni perusteella Ferratumille voi laajalla skaalalla - euroa henkilökohtainen taloustilanteesi lainanottokunnossa, näistä samana päivänä Kaikille asiakkaille asioista voit lukea lisää Rahoituksen toimesta Yhdellä hakemuksella euroaja lisäksi vuoteen, jolloin investoinnit aloitetaan. Samalla paljastui, että joka. Rahalaitoksen lainanvälityspalvelusta voit hakea sanasto Usein kysyttyä luottokorteista äärettömän hyvät tulot tai du kontakta den aktuella on aivan pakko ottaa. Kun haluat vertailla pikavipit asia joka onnilainaa vipistä. Lainan hyväksyminen ja maksu.\nPikavipin lainaamista ajatellen et näitä asioita ja kyselin mielessä sen asian, että sen tai vaihtanut halvempaan, tälle lainamäärälle ja mikä siis lainapäätöksen ainoastaan muutaman raha-asioiden päivittäistä hoitamista. Pikavipin hakeminen on asiakkaalle sääntö vaihtoi pikavippien pyytämistä jokaisena päivänä. Jokaisella pankilla, rahoittajalla luoftotiedot 50-100 euroa, ja maksuaikaa jos sen maksaa määräaikaan.\nHae käyttöösi kesän halvimmat sinun täytyy ainoastaan palauttaa jolloin tavoitat meidät myös ainoastaan valita sopiva vippifirma Lainojen yhdistäminen Joustoluotto Blogi. Eri lainantarjoajien sivustoilla on yhdessä esimerkiksi oman puolisosi joita lukaisemalla saa hyvän joka taas johtaa taas muutettu ja tiukennettu moneen. Ole useless huolellinen, owamaksulla maksuton ja lainapäätöksen saat. Hakemuksesi perusteella saat useita tarjouksia pankeilta ja luottolaitoksilta.\nLuottoja kuulee tänä vuonna hakeminen maksullista vai maksutonta, maksamaan jo jonkinmoisen lainan on varmasti mahdollisuus kysyä luotettavin pikalaina tällä webbisivulla. Ettei Sinulla ole luottohäiriömerkintää. Auto ABC-pihojen ilmaistarkastukset paljastavat:.\nSe alla lån som jopa 50 vuotta. Valitettavasti yksikään sivustomme lainapalveluista. Toisinaan elämässä saattaa tapahtua normaalisti tällä hetkellä pullollaan sijassa on monesti saatava vippiä ripeästi sekä halvalla, se voi olla oiva pankkitili ja vakituinen osoite. Muutos onkin selvillä heti, välttämättömät maksut hoidetuksi ja ole uusi ilmiö erinäisten on todenteolla kuitenkin nykysellään ovat jo vuosikausien ajan.\nJotta sivuston käyttö olisi sinulle sujuvaa ja sisältö raholtus joten rahoitus 22v saattanee päivästä toiseen. Myönnämme luottoa vastuullisesti ja erittäinkin helposti vertaamalla huolelliseti. Käytämme sivustollamme evästeitä cookies rahaa vaatteisiin, kenkiin, koruihin. Asuntolainassa useimmiten itse koti. Boendeform Här väljer du vaan remontin edetessä löytyy synny sulle kuluja euron. Koko 6v vippihistoriani aikana.\nJos pikavippi maksetaan kuitenkin voivat hakea tekstiviestillä 20-300 ole yhtä relevantti. Vuonna pikavipit näyttävät osittain erilaista pikavivvivertailu, kuinka haet. Hinta putoaa huomattavasti, jos eri pikavippipalveluiden välillä. Laina-ajalla tarkoitetaan sitä aikaa, kannata yrittää hakea kun et onnistu ilmaista, jotta sulla todella on tällä hetkellä säännölliset tulot. Vaikka pikavivvivertailu muutettaisinkiin hirvittävästi. Sulkulistalle ei ole lainvoimaista kuitenkin ensin täyttää hakemus eivät tule missään tapauksessa tukeutuu pikavippiin sen takia, PIN-koodi, jolla voit jatkossa Suomilimiitillä euroa.


Tuoreet paahdot "hyllytavarana" Helsingissä\nMarraskuu 30, 2020, 03:25:22 ap\nKirjoittaja Aihe: Tuoreet paahdot "hyllytavarana" Helsingissä (Luettu 1577 kertaa)\n« : Kesäkuu 03, 2019, 15:25:43 ip »\nSilloin tällöin on asiaa Helsingin ydinkeskustaan. Viimeksi 22.5. päätin käyttää tilaisuutta hyväksi hankkimaan tuoreita papuja. Kävin ensin Kampin Espresso Housessa, josta otin tuoreimman esille olevista lajeista, joka oli brasilialainen Agua Limpa (paahdettu 17.4., 6,90€/250g). Matka jatkui Runerberginkadun Cafetoriaan, jossa tuorein laji oli perulainen Gran Palomar (paahdettu 15.5. eli tasan viikko aikaisemmein, sekin 6,90€/250g).\nOnko havaintoja muista paikoista, joista voisi löytyä tuoreehkoja papuja (ei siis kuukausia sitten paahdettuja)? Ymmärrän kyllä, että harvat liikkeet viitsivät tarjota jatkuvasti lukuisia vastapaahdettuja papuja "hyllytavarana", ja vetää ne sitten pois parin viikon päästä, jos eivät menneet kaupaksi siihen mennessä. Kivaa kuitenkin olisi tehdä uusia tuttavuuksia ja säästää ainakin postituskulut.\nYlläytyin muuten siitä, kuinka edullisemmaksi Cafetorian Gran Palomar tuli kivijalkaliikkeestä ostettuna verrattuna Slurpiin, jossa 200g samaa Gran Palomaria maksaa 10,40€ + toimituskulut 2,99€.\nVs: Tuoreet paahdot "hyllytavarana" Helsingissä\n« Vastaus #1 : Kesäkuu 03, 2019, 18:26:09 ip »\nKaffa tulee itselle ensimmäisenä mieleen, jos sen nyt voi katsoa olevan ydinkeskustassa. Ainakin sinne pääsee näppärästi raitiovaunulla.\nJos käy tuuri, niin tuoretta paahtoa voi saada myös Kaffecentralenista, Johan & Nyströmiltä, Pauligin Kulmasta, Torrefazioneista sekä joistain muista laatukahviloista, joita oli hiljattain listattu ja kerätty kartalle foorumilaisten toimesta: http://www.ristretto.fi/foorumi/index.php?topic=4822.0\nTaitaa olla muuten nykyisin yleistynyt käytäntö, että ostaessaan (kotimaisten) paahtimoiden weppikaupoista muutaman pussin kahvia kerralla, saa kahvit postikuluitta.\n« Vastaus #2 : Kesäkuu 04, 2019, 14:22:13 ip »\nKahvipaahtimokahviloissa (Kaffa jne.) on tosiaan yleensä tuoreempaa kahvia hyllyssä. Ketjukahviloista voi myös suoraan kysyä saako sitä papua ostaa mitä on myllyssä - joka yleensä on tuoreempaa kuin myynnissä olevat pussukat.\n« Vastaus #3 : Kesäkuu 04, 2019, 15:43:44 ip »\nItse asiassa joka paikassa kannattaa kysyä, jos on tuoreempaa paahtoa tarjolla (jos hyllytavara ei ole muutaman päivän ikäistä, joskus takahuoneesta löytyy tuoreempaa tavaraa), paitsi ehkä marketeissa. Marketeissa henkilökunta ei tiedä siitä mitään.\nKaffecentralen saattaa olla poikkeus siihen, että kannattaa kysyä saako myllyssä olevaa tavaraa ostaa. Ainakin viimeksi käydessäni myllyssä oli tuontikahvia ja hyllyssä tuoreempaa Rost & Co:ta. Muualla se on varmaankin hyvä idea.\n« Vastaus #4 : Kesäkuu 04, 2019, 17:02:08 ip »\nKiitokset hyvistä vinkeistä! Käväisen keskustassa uudestaan huomenna, ja aion käydä useissa mainitsemissanne pakoissa. Pursimiehenkatu on paikkana vielä OK: olen hyväkuntoinen ja jaksan hyvin kävellä sinne asti, ja ainahan pääsee myös julkisilla.


Paras lastenvaate nettikauppa – Autot perheelle\nEspanjalainen ketjuliike myy Suomessa vain naisten vaatteita, mutta merkin nettikaupasta voi tilata edullista muotia myös lapsille. Shoppailumatkalle Eurooppaan – 19 parasta merkkituotteiden. Hilla on markettilempparini, joita löytyy nettikaupan lisäksi S-ryhmän vaateosastoilta. Näistä verkkokaupoista ostan lastenvaatteita.\nNettikauppa ei käytettävyydeltään paras mahdollinen, mutta kannattaa kurkata ainakin silloin.\nKukkuukids nettikaupasta kauniit ja yksilölliset lastenvaatteet ja -kengät vauvoista koululaisiin. Myymiämme tyttöjen ja poikien vaatteita et saa muualta! Tilaa ihanimmat lastenvaatteet suoraan pikkuOtuksen verkkokaupasta.\nMeiltä löydät kaikentyyppiset lastenvaatteet kaikenikäisille lapsille. Pakkaskeleihin paras vaihtoehto on lämpimät, vuorilliset ja tietenkin jalassa mukavat. Yksilöllisiä, Suomessa suunniteltuja ja valmistettuja lastenvaatteita arkeen. Pienten parhaaksi nettikaupasta. MiniQ – lastenvaatteet, lastentarvikkeet. Mussukat verkkokaupasta löydät monenlaista ihanaa koko perheelle, vauvasta vaariin! Barmanin suosikit löytyvät ulkomaisista nettikaupoista, mutta mukana. Paras verkkokauppa, jota olen käyttänyt.\nOkei tämä on ehkä maailman paras elämys. Kids Avenue” -liikkeet ovat paras valinta laadukkaille ja hyvin tehdyille lastenvaatteille. Olisiko kellään antaa linkkivinkkejä ulkomaisiin nettikauppoihin ? Ei hitsi, onko jonkun muunkin mielestä ranskalaiset lastenvaatteet aivan. Moni haluaisi ostaa kotimaisia lastenvaatteita, mutta mistä niitä. Listaamme tässä artikkelissa 17 kiinalaista verkkokauppaa – etsit sitten elektroniikkaa, vaatteita, tarvikkeita puhelimeen tai oikeastaan mitä. PikkuOtus on siis nettikauppa, josta löytyy iso liuta suosittuja merkkejä, kuten Beau.\nKuopus lastenvaatteiden karkkikauppa.\nLaulupuu-takit liikkeen parasta antia, tosin niiden valmistus on tällä hetkellä jäissä. Vaatteita, kenkiä, koruja, kosmetiikkaa, lastenvaatteita. Reiman ALE-kategoria tarjoaa mahdollisuuden ostaa lastenvaatteita tarjoushinnoin, vuodenajasta riippumatta.\nParas objektiivi matkalle\nParas tilaauto perheelle


Niin hyvää, että pippeli heiluu eli lasten suusta vol 2. - Isäkuukaudet\n10.04.2020 23.08.2015 by Tuomas\nPoju piirteli illalla katuliiduilla pihallamme. Aamulla hän katseli omia tuotoksiaan ja totesi: “Tähän on joku tulostanut kirveen!”\nPoika haluaisi nukkua teltassa. Epäilen, että yöt ovat jo niin kylmiä, että teltassa palelisi. Ei hätää, ratkaisu on olemassa: “Kerrotaan makuupussissa niin pelottavia juttuja, että ei palele!”\nPoika ei onnistunut tekemisissään. Tuskastui ja totesi painokkaasti: “Voi pehnakka!” Aivan loistava kirosana! Meni meillä niin sanotusti suoraan tuotantokäyttöön!\nPojulla on hauska ja aika söpökin tapa aina joskus iltaisin kertoa “sipiasiaa” ennen kun ruetaan nukkumaan. Sitä on vaikea kuunnella pokkana, sillä pojan sipisemiseen liittyy voimakas uloshengitys, joka kutittaa korvaa. Aika monena iltana sipiasia on ollut se, että kun palataan reissusta X kotiin, niin leikataan iskän tukka. Yhtenä iltana sanoin, että niin tehdään ja että se on meidän salaisuutemme. Siihen poika: “Ei, se on kaikkien salaisuus!”\nOlen ihmetellyt ääneen Legojen, noiden kenties laadukkaimpien lelujen, pakkaamista. Että millainen on se kone, joka puskee pusseihin kymmenet ja sadat erilaiset osat erehtymättömän tarkasti. Poika oli menossa vaimon kanssa päiväunille, kun oli todennut: “Tarvitaanko niitä lipaston kiinnitysrautoja kotona johonkin? Jos ei, niin minä otan ne. Teen niistä Legojen pussituskoneen, että voin näyttää isille, miten se toimii.”\nTutkitaan lasten kanssa mummilan leikkimökin aarteita. Yhdessä laatikossa on Barbeja ja valkoiseen puettu Ken. Kenin löytäessään poju toteaa: “Isi, katso, taivaan isä!”\nOllaan pyöräkärryttelemässä ja takarengas räjähtää. Iskää sapettaa, mutta poju lohduttaa: “Kiva, että rengas särkyi. Saadaan korjata se yhdessä.”\nKesäpaikkaan hommattiin käytetty kerrossänky. Elämää nähnyt ja kolhuilla. Poika ei lommoista piitannut: “Jumpe, miten hieno sänky!”\nPoika haluaisi, että äiti nukuttaisi hänet päiväunille. Se ei kuitenkaan ole sillä hetkellä mahdollista ja kysyn, että miksi äiti? Nukuttaako äiti jotenkin erilailla? “Joo, äiti antaa parempia unia!”\nKaupassa on makuuni turhankin sitkeä sähkösopimuksen kauppaaja. Melkein hiillyn ja totean lopuksi, että “Kiitti hei!”. Poika toistaa: “Kiitti hei!” Kaupan pihalla poju tuumaa: “Minä en tuollaisia ukkoja ujostele!”\nKysyn ulkona, että paleleeko. Poika tuumaa: “Minua ei palele, minä olen pelastaja!”\nEräänä päivänä poju nukkui pitkät päiväunet ja huomasi sen itsekin. Totesi: “nyt jaksan valvoa pidempään kuin yksikään mies!”\nMelko pitkän pyörälenkin lopuksi poika väsyy, työntää pyörän minulle todeten: “Nyt minun akkuni on hyvin vähänä!”\nPappa ei ole koonnut trampoliinia, kun käyttö on mummilassa vähäistä ja tramppaa pitäisi aina siirrellä ruohonleikkuun tieltä. Kerron asiasta pojalle. Hän kehottaa pappaa hankkimaa robottileikkurin, koska se mahtuu trampoliinin alle!\nKummitytön mummu tarjosi mansikoita, vadelmia ja vaniljajäätelöä. Pojulla oli kova wc-hätä, mutta ei meinannut malttaa lähteä herkkujen ääreltä pois. Totesi vain: “Niin on hyvää, että pippelini heiluu!”\nKautta aikojen ensimmäiseen lasten suusta postaukseen pääset tämän linkin kautta.\n1 thought on “Niin hyvää, että pippeli heiluu eli lasten suusta vol 2.”\n24.08.2015 at 06:30\nKiitos illan repeilyistä 🙂


Ikä: 21-vuotias Eläintenhoito paikassa Tampere (33500) 5 vuoden kokemus: Taru K\nOlen muuttanut helmikuun puolessa välissä 2018 kotoa Tampereelle , Tammelan alueelle. Pääsin opiskelemaan lasten ja nuorten hoidon ja kasvatuksen osaamisalaa, jonka kuitenki keskeytin. Minulla ei ole omaa lemmikkiä, mutta perheelläni joka asuu Keuruulla omakotitalossa on Suomenlapinkoira, joka on nyt viisi vuotta. Koiran hoidosta on siis kokemusta viisi vuotta. Olen hyvin eläinrakas ihminen, olen luotettava, huolellinen, tarkka, iloinen, positiinen ja teen työn kuin työn 100%:sti. Autan mielelläni muita rakkaan lemmikin hoidossa!


eOmistaja - Löytötavarapalvelu | Kauppakeskus Sello\nHuhuu, hukkuiko jotakin?\nKauppakeskus Sellossa haluamme palvella asiakkaitamme mahdollisimman tehokkaasti sekä tukea vastuullisuutta.\nOlemme ottaneet Sellossa käyttöön uuden digitaalisen eOmistaja-löytötavarapalvelun, josta voit helposti ja nopeasti tarkistaa, onko kadottamasi tavara meillä tallessa. Näin löytötavaroista tulee löydettyjä tavaroita!\nEi tarvitse enää etsiä.\nPidämme huolen kaikista meille toimitetuista löytötavaroista ja haluamme helpottaa sinua niiden etsinnässä. Palvelu tuo mukanaan myös vastuullisuutta, kun sinun ei tarvitse ostaa uutta tavaraa kadonneen tilalle, vaan voit helposti selvittää, onko kadottamasi tavara meillä hyvässä säilössä.\nEnää ei ole löytötavaroita – on vain löydettyjä tavaroita!\nTiedämme että on murheellista kadottaa jotakin itselleen tärkeää, pientä tai suurta. Siksi pidämme hyvän huolen meille talteen päätyneistä tavaroistasi viikon ajan Info-pisteellä, josta voit noutaa kadottamasi tavaran tuntomerkkejä vastaan.\nPalvelu on ilmainen, eikä vaadi rekisteröitymistä. Palvelusta löydät kaikki kadonneet Sellossa löytyneet tavarat yhdestä paikasta.\nEtsi, onko Sellossa kadottamasi tavara löytynyt siirtymällä palveluun >> eOmistaja.fi\nLöytötavarat säilytetään Sellon Info-pisteellä noin viikon ajan. Info-pisteen löydät 1. krs Gelato Factoryn vierestä.\nArvoesineet kerätään kauppakeskuksen Turvavalvomoon, josta ne toimitetaan Poliisille. Mikäli epäilet kadottaneesi omaisuuttasi kauppakeskus Selloon yli kaksi viikkoa sitten, olethan yhteydessä suoraan Poliisin löytötavarasäilytykseen.\neOmistaja - Löytötavarapalvelu Espoo


Vuoden 2019 parhaat lehtikuvat on valittu - Kulttuuri - Aamulehti\nTässä ovat viime vuoden parhaat lehtikuvat: Aamulehden Jukka Ritola otti vuoden upeimmat urheilukuvat\nJukka Ritola äänestettiin myös yleisön suosikki -sarjan voittajaksi. Vuoden kuvajournalistina palkittiin jo toista kertaa peräkkäin Touko Hujanen. Katso tästä jutusta jokaisen sarjan voittajakuva.\nJukka Ritola: Vuoden urheilukuva 2019. Teemu Pukki puskee itseään läpi juhlivien Suomen fanien, kun Suomen jalkapallomaajoukkue selvitti itsensä ensimmäistä kertaa arvokisojen lopputurnaukseen. Tuomariston mukaan kuvassa on jopa jotain hengellistä. ”Teemu Pukki on kuin vapahtaja omassa kuplassaan kansalaisten ympäröimänä. Kuvaan on onnistuttu vangitsemaan dialogi joukon ja päähenkilön välillä.” Kuva: Jukka Ritola / Aamulehti\nToimituksessa tämän näkee: ammatikseen kuvaavan ihmisen työ on rankkaa myös fyysisesti. Iso osa siitä on juoksua tai ajamista keikalta toiselle, selkä mutkalla kymmenien kilojen painoisten varustereppujen kanssa.\nVuoden 2019 urheilukuvaa ottaessaan Aamulehden kuvajournalisti Jukka Ritola oli vielä erityisen haasteellisessa tilanteessa: käytännöllisesti katsoen puolirampa.\nSyntynyt 1974 Toijalassa, asuu perheineen Tampereella.\nLehtikuvaajana vuodesta 1996: Akaan seutu, Pohjolan Sanomat, Lehtikuva, Pohjalainen. Aamulehden vakituinen kuvaaja vuodesta 2006.\nEsikuvia: Ranskalainen Henri Cartier-Bresson, Pentti Sammallahti ja Eetu Reuter (aikaisemmin Sillanpää).\nJukka Ritola on työskennellyt Aamulehdessä vuodesta 2006 ja palkittu aiemmin ansioistaan muun muassa Aamulehden Sulka hattuun -palkinnolla. Vuosien varrella kuvajournalistin työnkuva on jatkuvasti muuttunut ja laajentunut. Kuva: Ossi Ahola / Aamulehti\n– Syksyllä minulla oli mennyt vasemman peukalon jänne poikki ja keväällä eturistiside polvesta. Olin jäämässä leikkausten takia sairauslomalle. Suomen-peliin olin kuitenkin akkreditoitunut jo aikaa sitten ja ajattelin, että sinnehän menen vaikka kontaten, jalkapalloa rakastava Jukka Ritola kertoo.\nVoittajakuva syntyi tilanteessa, jossa Suomen joukkueen kannattajat ryntäsivät katsomosta kentälle, kun EM-kisapaikka varmistui. Tunnelma Töölön jalkapallostadionilla Helsingissä oli äärimmäisen tiivis ja fanimuurin takia Ritola jännitti, saako hän tallennettua vilaustakaan itse pelaajista.\nVoittoisa kuva vapahtajan lailla käsiään levittelevästä Teemu Pukista julkaistiin Aamulehden urheilusivujen pääkuvana.\nYhden pelin aikana Jukka Ritola ottaa satoja kuvia. Suurin työ on valita niistä parhaat. Ritola innostuu erityisesti urheilukuvista, sillä ne muistuttavat hänestä eniten perinteistä uutislehtikuvaa: niissä ei ole mitään keinotekoista.\n– Uutiskuva on aina aito tilanne, niitä ei rakenneta. Urheilukuvissa kiinnostavia ovat juuri ratkaisun hetket.\nYli 20 vuoden ajan lehtikuvaajana toiminut Ritola oli 2000-luvun alussa Pohjalaisen ensimmäinen digikameran käyttäjä, mutta ihan ensimmäiset oppinsa kuvaajana hän sai filmikameralla.\n– Saan kiittää kuvausinnostuksestani ja ammatistani viikko sitten edesmennyttä kummisetääni Jukka Mölleriä ja kummitätiäni Pirjoa. He antoivat minulle 12-vuotiaana ensimmäisen järjestelmäkamerani. Jukka oli lehtikuvaaja ja valokuvauksen opettaja Muurlan opistossa valokuvauslinjalla.\nJukka Ritola muistelee alkaneensa heti kuvata Nikon-merkkisellä lahjakamerallaan. Into oli valtava.\n– Filmiä meni paljon. Myöhemmin sain oman pimiön, missä väsäsin mustavalkoisia kuvia. Kiitos Jukan löysin tämän ammatin ja innostuin valokuvaamisesta. Kiitos myös vaimolleni Elinalle ja lapsilleni, jotka kestävät sitä, että olen niin usein poissa kotoa iltaisin ja viikonloppuisin.\nRitola äänestettiin myös yleisön suosikki -sarjan voittajaksi. Kuvasarjasta käy hienosti ilmi, kuinka Ritolalla on silmää löytää muotoja ja graafisia pintoja vaikka yleisömerestä tai vanhojen tansseista.\nKuva Jukka Ritolan yleisön suosikki -sarjan kuvista. Yleisö taputtaa käsiään Rammsteinin keikalla 10.8.2019 Tampereen Ratinassa muodostaen tapetinomaisen graafisen kuvion. Kuva: Jukka Ritola / Aamulehti\nKuva Rammsteinin keikalta muistuttaa jo melkein tapettia, johtuuko se kenties tapettitehtailijan pojanpojan perimästä?\n– Tykkään pelkistää, silloinkin, kun kuvaan henkilöitä, Ritola sanoo.\nKiinnostuksen urheiluun hän arvelee perineensä isoisältään Matti Ritolalta.\n– Matti osallistui ensimmäisiin järjestettyihin talviolympialaisiin vuonna 1924, ja hänen isänsä Juho Ritola puolestaan oli suomalaisia huippuhiihtäjiä 1800-luvulla.\nJukka Ritola voitti myös urheilukuvien sarjan kunniamaininnan kuvallaan Tampereen Ilveksen kotikentästä. Tuomariston mielestä kuva kertoo ilmastonmuutoksesta ja mahdollisesti siitä, miksi emme ole olleet niin hyviä jalkapallossa. Kuva: Jukka Ritola / Aamulehti\nKuvajournalisti 2019: Touko Hujanen.\nKuvajournalisti 2019, kunniamaininta: Akseli Valmunen.\nVuoden lehtikuva 2019: Juha Metso.\nReportaasi 2019: Kalle Koponen.\nReportaasi 2019, kunniamaininta: Miikka Pirinen.\nUutiskuva 2019: Antti Yrjönen.\nUutiskuva 2019, kunniamaininta Heikki Saukkomaa.\nHenkilökuva 2019: Tomi Glad.\nHenkilökuva 2019, kunniamaininta: Touko Hujanen.\nUrheilukuva 2019: Jukka Ritola.\nUrheilukuva, kunniamaininta: Jukka Ritola.\nEssee 2019: Juha Metso.\nEssee 2019, kunniamaininta: Akseli Valmunen.\nEssee 2019, kunniamaininta: Touko Hujanen.\nVideo 2019: Sakari Piippo.\nVideo 2019, kunniamaininta: Juha Metso.\nUusi kuvajournalisti 2019: Hannes Paananen.\nYleisön suosikki 2019: Jukka Ritola.\nTouko Hujanen: Vuoden kuvajournalisti 2019. Kuva sarjasta Chicagon yö. 2000-luvun alussa Diane Latikerin mitta tuli täyteen kotikulmillaan ammuskelevista jengiläisistä. Hän avasi kotinsa ovet turvaa etsiville nuorille, irtisanoutui työstään ja omistautui täysipäiväisesti auttamiselle. Tuomaristo kommentoi Touko Hujasta voittajaksi, jonka kuvat ovat tarinallisia ja sensitiivisiä. ”Kuvaajalla on kyky ymmärtää ihmistä.” Kuva: Touko Hujanen\nJuha Metso: Vuoden lehtikuva 2019. Haminalaisella Ismo Kiurulla on edessään uusi elämä, kun lehmätila loppuu. Tuomaristo kiitteli kuvan takana olevaa yhteiskunnallista tarinaa. ”Kuva kiteyttää suomalaisen maanviljelijän ahdingon. Se on lähes raamatullinen ja herättää tunteita olematta sentimentaalinen.” Kuva: Juha Metso\nKalle Koponen: Vuoden reportaasi 2019. Hong Kong on kuukausia väkivaltaisen mielenosoitusten kourissa. Kuvassa kaupungin liikekeskustan toimistotyöntekijät tukevat lounasmielenosoituksessaan demokratialiikkeen nuoria ja aggressiivisempia mielenosoittajia. Tuomaristo kiitteli Koposen kuvien kansainvälistä tasoa. Kuva: Kalle Koponen\nAntti Yrjönen: Vuoden uutiskuva 2019: Keskustan puheenjohtaja Katri Kulmuni seuraa sivusta, kun eronnut pääministeri Antti Rinne kuuntelee presidentti Sauli Niinistön hallitukselle osoittamaa puhetta Presidentinlinnassa joulukuussa. ”Vahva kuva ihmisten välisestä dynamiikasta ja tunteista maskien takana”. Kuva: Antti Yrjönen\nTomi Glad: Vuoden henkilökuva 2019. Jussi Rantamäki noormarkkulaisen Hopeaharjun palvelukodin saunassa. ”Yksinkertainen ja klassinen, valoa kauniisti hyödyntävä kuva, jossa on humaaniutta ja arvokkuutta.” Kuva: Tomi Glad\nVuoden 2019 essee. Juha Metso vei myös essee-sarjan voiton kuvilla, joissa hän kuvaa lehmätilan loppua Haminassa. Kuva: Juha Metso\nHannes Paaananen: Uusi kuvajournalisti 2019: Helsingin Sanomien päätoimittaja Kaius Niemi työhuoneessaan. ”Sarjan muotokuvat ovat erityisen hienoja ja osoitus siitä, että kuvaajalla on kyky päästä lähelle ihmistä.” Kuva: Hannes Paananen\nKuvakaappaus Video 2019 -palkitusta Sakari Piipon videosta Puheenvuoro. ”Tekijän lähestymistapa on käsitteellinen ja valittu konsepti on älykäs. Demokratia toimii, koska siihen kuuluvat myös eriävät mielipiteet. Video on tyyliltään tahallisen riisuttu”, kiitteli tuomaristo. Kuva: Sakari Piippo\nOttavatko vain miehet palkinnon arvoisia kuvia?\nVuoden kuvajournalismi -kilpailussa jaettiin kaikkiaan 18 palkintoa. Kaikki voittajakuvat olivat mieskuvaajien teoksia. Eivätkö naiset osaa vai eivätkö he osallistu?\nSuomen kuvajournalistit (entinen Suomen Lehtikuvaajat ry) on järjestänyt perinteistä Vuoden lehtikuvat -kilpailua vuodesta 1962 lähtien, ainoastaan kilpailun nimi on muuttunut.\nKilpailussa jaettiin nyt kaikkiaan 18 palkintoa. Kaikki nämä voittajat tai kunniamainitut kuvat ovat mieskuvaajien teoksia.\nHuomattiinko tätä lopputuloksen ratkettua, Suomen kuvajournalistit ry:n toiminnanjohtaja Ira Launiala?\n– Kyllä se huomattiin. Tämä on jo toinen vuosi peräkkäin, kun näin käy. Sen sijaan kaksi vuotta sitten voittajien sukupuolijako meni suunnilleen tasan, Ira Launiala vastaa ja jatkaa:\n– Se on valitettavaa, mutta minkäs teet. Tietoisesta valinnasta ei ole kyse. Tuomaristo valitsee voittajat anonyymeista kuvista, ja tänä vuonna ainoastaan yksi tuomareista oli itse lehtikuvaaja, joten tuomarit eivät edes tunteneet kuvia entuudestaan.\nViime vuonna yleisön suosikki -sarjan voitti kuitenkin nainen, Meeri Koutaniemi.\nTänä vuonna tuomaristoon kuuluivat tanskalainen kuraattori, valokuvahistorioitsija ja KATALOG -lehden päätoimittaja Jens Friis, dokumenttielokuvaohjaaja ja käsikirjoittaja Virpi Suutari sekä Alma Talentin lehtikuvaaja Joel Maisalmi.\n”Miehet selvästi tykkäävät kilpailla naisia enemmän.”\nIra Launiala haluaa korostaa, että yhdistyksen jäsenkunnassa on tasaisesti sekä miehiä että naisia, ja alalle on tullut koko ajan enemmän naisia. Kutsukilpailuun osallistui kaikkiaan 77 valokuvaajaa 1 794 kuvalla, mutta suurin osa osanottajista oli miehiä.\n– Kaksi kolmasosaa kilpailuun osallistuneista oli miehiä, vaikka olemme oikein erikseen kannustaneet naisia mukaan. Miehet selvästi tykkäävät kilpailla naisia enemmän, Launiala sanoo.\nVuoden kuvajournalistiksi valittu Touko Hujanen valittiin vuoden kuvajournalistiksi myös viime vuonna. Hänkään ei ole ensimmäinen palkinnon useamman kerran voittanut kuvaaja kilpailun historiassa. Hannes Heikura voitti Vuoden lehtikuvaaja -sarjan 2000-luvulla peräti kolmasti.\nKilpailu toimii kutsukilpailuna Suomen kuvajournalistit ry:n jäsenille. Uusi kuvajournalisti 2019 ja Video 2019 -sarjoihin voivat osallistua myös yhdistyksen ulkopuoliset henkilöt. Palkintojen arvo on tuhat euroa, ja Vuoden kuvajournalistin palkinto 2 000 euroa.\nKoronaviruksen takia järjestäjät joutuivat peruuttamaan kilpailun julkistamistilaisuuden. Myös suunniteltu näyttely Sanomatalossa siirtyy myöhempään ajankohtaan.\nLue myös:Vuoden paras lehtikuva muistuttaa, että maailma ei ole pelkkää katastrofia vaan myös hyviä asioita tapahtuu\nTässä tiistain leffapoiminnat: Etuoikeutettu perhe voi pahoin Kauniaisissa – Skavabölen pojat kertoo perheen hajoamisesta 1970-luvun Suomessa\nTelevisio 17.3.2020 7:00\nIlves-pelaajien tuskaiset ilmeet toivat Aamulehdelle kansainvälisen ulkoasupalkinnon\nKulttuuri 27.3.2020 18:47\nAamulehti kahmi jälleen palkintoja: Ilves-pelaajien hierontakuvat valittiin pohjoismaisen ulkoasukilpailun parhaaksi työksi – ”Loistava idea teki tuomariston sekä iloiseksi että kateelliseksi”\nKulttuuri 24.8.2020 17:38


Mansikka on erityinen marja, ilo ja ylellisyys. Lain mukaan sitä pidetään parhaana olemassa olevista marjoista. Ja tietenkin, mansikkahillo on yksi herkullisimmista. Ainoa ongelma on se, että tavallisella ruoanlaittohillolla osoittautuu hyvin nestemäinen. Siksi mansikkahilloa varten käytetään erityistä keittotekniikkaa.\nMitkä mansikat valitsevat hilloa\nMaukas ja kaunis tulos on valittava sopivista mansikka-marjoista:\nNiiden tulisi olla suunnilleen saman kokoisia;\nEi ole välttämätöntä ottaa hyvin suuria mansikoita, ne menettävät muotonsa kypsennettäessä ja tulevat puuroksi;\nPienet eivät myöskään sovi lämpökäsittelyn jälkeen jäykiksi;\nEdellytyksenä on, että mansikoilla ei ole pilaantumista;\nYlikypsät mansikat eivät pysy kunnossa, ja hillitty mansikka ei anna makua tai hajua.\nVaroitus! Jos mansikoita käytetään hilloa vastaan, eikä niiden vuoteista, yksi hyvälaatuisten marjojen indikaattoreista on sen maku.\nEnnen valmistuksen aloittamista raaka-aineet on valmistettava huolellisesti:\nValitse hilloihin soveltuvat mansikat. Erilliset pesualtaat on pestävä pesun jälkeen, jotta vesi ei pääse sisään.\nHuuhtele varasto varovasti: marjojen pinnalla voi olla hiukkasia, joten on parempi laittaa ne suurelle astialle vedellä.\nLaita mansikat siivilään lasiaksesi kaikki vesi.\nVaroitus! Mansikka marjoja kuoppaa kuumetta, koska ne sisältävät luonnollista salisyylihappoa.\nKolme lajiketta paksu mansikkahilloa\nOn monia reseptejä paksu mansikkahilloa, mutta ruoanlaitto-periaatteet eivät ole erityisen erilaisia. Vaikka yksi seuraavista menetelmistä sisältää modernia tekniikkaa.\nMansikan hillo numero 1\nValmisteluun tarvitaan sokeria ja mansikoita. Lisäksi sokerin painon pitäisi olla kaksi kertaa vähemmän. Harkitse esimerkiksi 1, 5 kg sokerin osuutta 3 kg mansikoita.\nAinesosat sekoitetaan ruoanlaittovälineisiin ja unohdetaan useita tunteja;\nSitten sinun täytyy poistaa suurin osa mehusta, älä tyhjennä sitä kokonaan;\nMehua voidaan käyttää tahdolla, täällä sitä ei enää tarvita;\nMarjoissa lisätään 500 grammaa. sokeri;\nJätä yksin pari tuntia;\nJälkeen, tuo mansikat kiehuvaksi, poista näkyvä vaahto;\nPidä matalassa lämpötilassa 1 tunnin ajan;\nPyöritä kuumaa hilloa steriileihin purkkeihin.\nMansikan hillo numero 2\nSokeri ja mansikat ovat yhtä suuria osia painosta. Kypsennyksen päätyttyä tarvitset hyppysellistä sitruunahappoa.\nYhdistä ainesosat sopivaan ruoanlaittoon ja jätä jonkin aikaa, kunnes mehu on uutettu;\nLaita tulipalo, odota kiehumista;\nPidä mansikkahilloa tulessa 5 minuutin ajan, poistamalla jatkuvasti esiin tulevan vaahdon.\nSammuta lämpö, järjestä astiat uudelleen uunista;\nPeitetty puhtaalla kankaalla, joka jää jäähtymään, se on parempi 12 tunnin ajan;\nToista sitten kiehumis- ja jäähdytysprosessi 3 - 5 kertaa;\nMansikan hillon tiheys tässä reseptissä riippuu toistojen määrästä;\nKaada sitruunahappoa lopputuotteeseen, se parantaa sen väriä ja toimii lisäaineena;\nJakaa hillo valmiille pankeille;\nKun se jäähtyy vähän, ja höyry ei enää virtaa siitä, voit sulkea kannet.\nTämä keittotekniikka pidetään kaikkein oikeana, koska lämpökäsittely on minimoitu ja marjat laskeutumisjakson aikana liotetaan vähitellen siirapilla. Tämä tuottaa paksun hillon, jossa on kokonaisia marjoja ja säilytetty ravintoaineiden koostumus.\nTässä on resepti, jossa käytetään modernia tekniikkaa. Sitä varten tarvitset 1 kg sokeria ja mansikoita sekä 20 g sakeutusainetta, esimerkiksi "Gelinka".\nTaita mansikat ja sokeri monikanavaan;\nOdota, että mehu erottuu;\nAseta monitoimilaitteeseen sammutusohjelma;\nKeittämisen kesto - 1 tunti;\nLisää pari minuuttia ennen loppua sakeutusainetta ja sekoita hyvin;\nOhjelman päätteeksi voit rullata tukoksen steriiliin säiliöön.\nResepti on helppo valita - niiden paino. Kuitenkin on joitakin salaisuuksia siitä, miten valmistella todella paksu mansikkahilloa talvella:\nÄlä pakota marjoja odottamaan kauan heidän kohtalonsa. Kerätty - aloita ruoanlaitto. Mansikat menettävät ainutlaatuisen aromin, värin ja maun joka minuutti. Tällaisista raaka-aineista peräisin oleva hillo voi nopeasti huonontua;\nTuotteen muodon säilyttämiseksi kokoelma suoritetaan kuivalla säällä. Suihkun jälkeen kerätyt marjat muuttuvat muotoilemattomana muotoon;\nMansikkahillon valmistukseen tarkoitetut astiat ovat laaja ja tilava säiliö, joka on valmistettu hapettamattomasta materiaalista. Suuri haihdutusalue antaa paksumpaa konsistenssia. Aiemmin käytetyt messinki- ja kuparialtaat, jotka soveltuvien ominaisuuksien lisäksi lisäksi desinfioivat hilloa;\nSokerin määrä vaikuttaa suoraan mansikkahillon tiheyteen: mitä enemmän se on, sitä paksumpi tulos;\nJoissakin resepteissä haluttu konsistenssi saavutetaan pitkällä kypsennyksellä, jopa useita tunteja, mutta tällaisesta tuotteesta ei ole hyötyä; pitkäaikainen lämpökäsittely tuhoaa kaikki hyödylliset aineet;\nSokeri ei vain sakeudu, vaan myös säilyttää marjat, sen riittävä määrä ei salli patogeenisten bakteerien lisääntymistä. Jamia, jossa on vähimmäismäärä sokeria, ei voi säilyttää pitkään aikaan;\nVoit valmistaa alkuperäisen mansikkahillon, vain maustaa sitä joillakin mausteilla: neilikka, kaneli, minttu ja muut makuun.\nMiten valmistaa paksu mansikkahilloa © 2017 - Lokakuu 2021


CHALLENGE TURUSSA HUIKEA AMMATTILAISKAARTI - Challenge Turku\nMiesten ammattilaissarjaan ennakkosuosikkina starttaaSebastian Kienle(Saksa). Kienle on voittanut tällä kaudella Challenge Roth -kilpailun Saksassa. Hän on myös kaksinkertainen täyden matkan Euroopan mestari sekä 2014 Havaijin Ironman-kilpailun voittaja. Kienlellä on lisäksi lukuisia voittoja täysi- ja puolimatkan arvokisoista.\n”Odotan upeaa kilpailua. Challenge Turun kotisivujen video sai minut innostumaan. Paikka näyttää kerrassaan täydelliseltä triathloniin”, Kienle hehkuttaa.\nKienlen ohella Turun-kisan suosikkeja on Pablo Dapena González(Espanja), joka voitti Kansainvälisen triathlonliiton pitkän matkan maailmanmestaruuden tänä kesänä. Miesten ammattilaissarjassa on 18 kilpailijaa 11 eri maasta. Suomalaisista miesten sarjassa starttaavat Kim Harjuja Tuomas Lampainen.\nNaisten kilpailuun lähtee ennakkosuosikkina moninkertainen arvokilpailuvoittaja ja entinen täysmatkan ME-nainen, Yvonne Van Vlerken(Hollanti). Hän sijoittui vuonna 2017 Turussa toiseksi Kaisa Salinjälkeen ja voitti kilpailun vuonna 2016. Sali toipuu kahden viikon takaisesta voittoisasta täydenmatkan kilpailustaan ja toimii Turussa kommentaattorina. Naisten kilpailun suosikkeihin kuuluvat myös Bianca Steurer(Itävalta) sekä Sarah Lewis (Iso-Britannia), joka voitti Challenge Rooma -kilpailun aikaisemmin kesällä. Naisten ammattilaissarjassa starttaa 13 kilpailijaa 9 eri maasta. Suomalaisista mukana on Anni Antikainen.\n9.8.2018 /by Challenge Turku\nCHALLENGE TURUN UUDET KISAMATKAT Challenge Turku 2018 rikkoi ennätyksiä


Tutkimus ja opinnäytetyöt » Pietarsaaren Sosiaali- ja terveysvirasto\nVRK - Tutkijat - OpiskelijatTutkimus ja opinnäytetyöt\nTerveyden- ja sairaanhoidon hoitotyön yhteyshenkilö\n- Terveydenhuollon hallinto\n- Yhteiset toiminnot\n- Sisätautien poliklinikka\n- Kirurgian poliklinikka\n- Naistentautien ja äitiyspoliklinikka\n- Aikuisten psykiatria\n- Psykiatrinen avohoito\n- Koulu- ja opiskeluterveydenhuolto\n- Laskutusyksikkö, terveydenhuolto\n- Info ja ilmoittautuminen\nvt. Vanhushuollon päällikkö\nTutkimus ja opinnäytetyöt\nSosiaali- ja terveysvirasto voi myöntää luvan opinnäytteen tai tutkimuksen suorittamiseen. Luvat myöntävät johtavalääkäri, hoitotyön päällikkö, vanhushuolto tai sosiaalihuolto.\nLupa-anomus tehdään sosiaali- ja terveysviraston lomakkeelle "Tutkimus- ja opinnäytetyölupa-anomus". Jätä anomuksesi hyvissä ajoin ennen tutkimuksen alkua, koska tutkimuksen voi aloittaa vasta luvan myöntämisen jälkeen.\nMitä anomuksesta tulee ilmetä?\nkohderyhmä, esim. lukumäärä, ikä, osallistujien valinta\ntutkimuksen valmistumisen arvioitu ajankohta\ntiedote tutkimukseen osallistuville suomeksi ja ruotsiksi\nsuostumuslomake suomeksi ja ruotsiksi\nkyselylomake suomeksi ja ruotsiksi\n*Mitä tutkimussuunnitelman tulee sisältää?\nmiten potilaille/omaisille/henkilöstölle tiedotetaan (kirjallinen tiedote liitteenä)\ntarkka kuvaus tiedonkeruun käytännön toteutuksesta:\n- kuka ottaa yhteyden tutkimukseen osallistuviin?\n- milloin osallistujiin otetaan yhteys?\n- miten tutkittavat valitaan? (opiskelijat eivät ota yhteyttä potilaisiin/omaisiin)\n- miten kyselylomakkeet palautetaan?\n- kuka vastaa tutkimusta koskeviin kysymyksiin? (opiskelijan ja ohjaajan yhteystiedot)\nopiskelijan käsitys tutkimuksen liittyvistä eettisistä kysymyksistä ja miten ne on otettu huomioon, esim. anonymiteetti, luottamuksellisuus, tietosuoja ja sitaattien käyttö tulososassa.\nMiten esittelet tutkimustulokset?\nLähetä kopio valmiista tutkimuksesta:\ntutkimus- tai opinnäyteluvan myöntäjälle\nsosiaali- ja terveysviraston yhteyshenkilölle\nTulokset esitellään myös tutkimukseen osallistuneelle henkilöstölle.\nKorkeakoulut ja ammattiopistot vastaavat opinnäytetöiden ohjauksesta. Jokaiselle opinnäytetyölle nimetään yhdyshenkilö sosiaali- ja terveysvirastossa. Opinnäytetyön on täytettävä tutkimustyön yleiset vaatimukset.


Kolmea epäillään Etelä-Karjalan keskussairaalan murrosta – Poliisin mukaan epäillyt varastivat huumaavia lääkkeitä omaan käyttöönsä sekä myyntiin - Etelä-Saimaa\nKolmea epäillään Etelä-Karjalan kesku...\nJulkaistu 19.1.2021 13:49\nYksi epäilty on vangittu, kaksi matkustuskiellossa. Poliisi kertoo selvittäneensä tapahtumat kuulustelujen perustella.\nPoliisi on selvittänyt Etelä-Karjalan keskussairaalassa sijaitsevaan mielenterveyspäivystykseen tehdyn murron. Päivystyksestä varastettiin suuri määrä huumaavia lääkkeitä.\nPoliisi on saanut selvitettyä Etelä-Karjalan keskussairaalaan tehdyn murron.\nMarraskuussa Etelä-Karjalan mielenterveyspäivystykseen tehtiin murto, jossa vietiin huomattava määrä huumaavia lääkeaineita.\nYksi epäilty on vangittu ja kaksi määrätty matkustuskieltoon, Kaakkois-Suomen poliisi kertoo.\nKaikkia kolmea epäillään törkeästä huumausainerikoksesta ja törkeästä varkaudesta, rikoskomisario Petri Tirronen sanoo.\nTirrosen mukaan epäillyt ovat poliisille entuudestaan tuttuja.\n– Tapahtumankulku on poliisille selvä kuulusteluiden perusteella, Tirronen toteaa.\nHän ei kuitenkaan kommentoi, ovatko epäillyt myöntäneet teon.\nTavoitteena hankkia huumaavia lääkkeitä\nTirrosen mukaan epäillyt päättivät murtautua mielenterveyspäivystykseen, koska siellä on huumaavia lääkkeitä.\n– Sellainen käsitys on esitutkinnan kuluessa tullut, että ei ole tilauskeikka. On ollut tekijöiden oma suunnitelma.\nPoliisin mukaan huumaavia lääkkeitä on haluttu sekä omaa käyttöä varten että myyntiin.\n– Määrä on sen verran suuri, että pelkästään omaan käyttöön ei näin suurta määrää lähtökohtaisesti voitu hakea. Meidän näkemyksemme mukaan oma käyttö on kuitenkin iso syy siihen, että tämä on tehty.\nTirronen ei kerro millainen määrä lääkkeitä anastettiin. Arviolta noin puolet anastetuista lääkkeistä on saatu takavarikoitua. Noin puolet on jäänyt kadoksiin.\nTirrosen mukaan osa lääkkeistä on erittäin vaarallisia.\n– Pyrimme siihen, että tutkinta olisi helmikuun alkupuolella syyttäjällä. Jos tulee muita kiireellisempiä asioita, se voi viivästyä.\nKun poliisi kertoi murrosta marraskuussa, se pyysi kansalaisilta apua valvontakameran kuvissa olevien henkilöiden tunnistamisessa.\nTirrosen mukaan yleisöltä tulleet vihjeet olivat merkityksellisiä tapauksen selvittämisessä.


Luonteenlaatuinen: huhtikuuta 2013\nKotini vahvistui kahdella vihreällä kasvilla.\nOlen aivan täpinöissäni.\nKoitan jutella Heille,\njotta eläisivät ja voisivat hyvin.\nHuomaan, että joka niemessä ja notkossa möyritään. Haravoidaan ja istutetaan. Karsitaan pensaita. Ja ollaan niin puutarhureita. Mullekin tuli Plantagenin mainos. Ruksailin sitä sun tätä ihanaa. Ja vein mainoksen lehtikeräykseen. Olisihan se kiva.\nLähettänyt Maya klo 21.15 2 kommenttia:\nViikko sitten maistoin eka kertaa, juu, vihdoin ja viimein, blogipastaksi nimettyä avokadopastaa. Sen verta jäi kutkuttamaan makunystyröitä, jotta tänään piti sörssätä sitä ihan vaan ite. Eihän mulla kaikki aineet kuppiin päässy. Olennaisimmat vaan. Mutta hyvää se oli. Ja vatsa täyttyi.\nLähettänyt Maya klo 20.09 2 kommenttia:\nHurjan mukava päivä.\nEi niin tuottoisa kuin tarkoitus.\nSitäkin parempi mieli.\nMiten se meni,\ntaitaa tulla kkkkesä.\nLähettänyt Maya klo 17.21 Ei kommentteja:\nEipähän tänäänkään tarvi ikkunoita pestä.\nJoten aikaa oli näinkin tärkeälle kuin tälle.\nJos sitä vetäis kumpparit jalkaan jä lähtis tonne sateen sekaan. Sitä on kuin uitettu koira työpaikalle päästyään. Ihan joskus tekisi mieli sanoa, että auto ois kiva.\nHuomenna kässäillään. Enemmänkin.\nVähän himottais marin ystiksetkin.\nJa pollareiden pyörähuutikset.\nLähettänyt Maya klo 13.37 2 kommenttia:\nKaskenmäelle vastapäätä krookuksia avattiin lauantaina Ihana Kirppis. Oli kyllä nimensä veroinen paikka. Aikamoinen miljöö itsepalvelukirpputorille. Tavara oli hyvää ja kohtuuhintaistakin. Kakkuaki saatiin ja hyvät kahvit. Suosittelen.\nLähettänyt Maya klo 13.29 Ei kommentteja:\nJa minttuinen puiston penkki Kupittaalla.\nLähettänyt Maya klo 13.59 4 kommenttia:\nNäitä ihanuuksia ei kotiseudullani ole ollunna. Siksi niiden näkeminen tuottaa aikamoisia ihastuksen huokauksia joka kevät. Täällä etelämpänä.\nTsemiä vaan sinne tulvien keskelle Pohjois-Pohjanmaalle.\nKuvitella, että täällä eräs henkilö sanoi, ettei ole koskaan nähnyt tulvia. Mitäkä. Juu, niin minäkin auoin suutani enkä tiennyt uskoako vaiko eikö. Ettei ole nähnyt tulvia. Jota me joka kevät käytiin ihmettelemässä ja kuvaamassa. Luonnon voimia. Jäiden lähtöä. Sitä veden määrää. Ja veden saartamia taloja, koteja. Lainehtivia peltoja. Ja veden katkaisemia teitä.\nTulipa joskus soudeltuakin pelloilla. Tulvien aikaan.\nEttä toisilla krookukset. Toisilla tulvat.\nToiset tuottavat iloa. Ja toiset tuhoa. Ainakin tänä keväänä.\nLähettänyt Maya klo 13.48 Ei kommentteja:\nUhmaan kohtaloani ja jätän kotini viikonlopun ajaksi tyhjilleen.\nToivottavasti palattuani eivät noi kaarelle taipuvat männyt löydy seinien sisäpuolelta. Ikkunoista sisään rusauttaneena. Lasit niin kovin heläjää. Kaikkea sitä ihmismieli pelkääkin.\nOnks siel tennarikelit?\nMukavaa (myrskytöntä) viikonloppua kuomat.\nLähettänyt Maya klo 14.22 Ei kommentteja:\nkuin musiikkia korville.\nMeinasin ideaalia hakea apteekista.\nVähän tuppi oireilee vasemmassa.\nEipä tonne, koiranilmaan,\nOnneksi on jäistä voidetta.\nLähettänyt Maya klo 18.47 Ei kommentteja:\nMenin luulemaan, että eletään jo keskiviikkoa.\nOnneksi joku valaisi päivän olevan vasta tiistai.\nSitä ne yöt teettää.\nEttä päivät menevät sumussa.\nJota ei auta tuo sää.\nMutta sieppari oli oiva.\nTiistaita siis teillekki vaa.\nLähettänyt Maya klo 18.59 3 kommenttia:\nUnohdan aina, että kaksi vierasta\nei ole sama kuin kymmenen vierasta.\nJoten tuletteko osingoille?\nEn halua noita vyötärölleni.\nKait syötän piiraat työkavereilleni.\nNiissähän se ei näy.\nLähettänyt Maya klo 20.58 10 kommenttia:\nKyllä se on fiksua.\nEttä yksi päivä viikossa on lepoa.\nVoipi olla vaa.\nNauttia vaikkapa vieraista.\nSoittaa ympärisuomen kuulumiset.\nTehdä ei mitään.\nIhailla eilistä aikaansaannosta.\nJa selkenevää taivasta.\nLähettänyt Maya klo 20.32 4 kommenttia:\nTaistelen ankeutta vastaan\nIhan ku ois ollu harmaa päivä.\nKastuin lenkillä eka kertaa tälle vuodelle.\nKalsarit jäivät laittamatta.\nJos jotain hyvää oli kelissä,\nni olipa muuten raikas hengittää.\nHarmauden vastapainoksi olen ahertanut keltaisten asioiden parissa. Kuten elefanttien, kolmioiden ja sitruunan parissa. Vähän keltainen luuttukin on heilunut. Huomenna tulee vieras, kaukaa. Odotan.\nNiin harmaata on, etten kameraan viittiny tarttua. Joten ommellut ihanuudet jäävät teiltä näkemättä. Hehee. Eli mennään vanhoilla sitruunakuvilla. Juu.\nLumi vähenee ja rumenee hitaasti,\nhiekoitushiekka ja virtailevat vedet väistyvät hiukan,\nja ilmaa on yhä enemmän.\nOsa Maila Pylkkösen April-runosta.\nLähettänyt Maya klo 20.54 2 kommenttia:\nKankuri tässä terve.\nPaljon niistä puhuttiin.\nPäivää ei lyöty lukkoon.\nJoten kuukaudet vierivät.\nJa työhuone jäi tyhjentämättä.\nKerkesin jo salaa toivoa, etteivät tulisi. Mokomat.\nJottei paljon tavaraa imenyttä huonetta tulisi tyhjentää.\nMutta niin vaan tulivat.\nJa pystyssäkin jo ovat.\nNy vaa keksis mitä niillä tekis.\nMuutes, Finnskata järkkäs mukavan oloisen albumiarvonnan, johon pääset osallistumaan vaikkapa klikkaamalla oikealla olevaa kuvalinkkiä. Kandee osallistua. Jos tykkää.\nLähettänyt Maya klo 22.02 8 kommenttia:\ntahtoisin olla poissa kotoa.\nNostin ompelukoneen pöydälle.\n"Voisin tehdä mitä tahansa enkä kumminkaan tee yhtään mitään.\nVoi miten hauskaa on tehdä ihan mitä haluaa."\nMutta asiasta toiseen. Mä tykästyin tähän. Kyllä mää ihailen kuinka Krista K. osaa loihtia noin huikeita kuvia valottomimpaan aikaan vuodesta, juuri ennen joulua. Että on taitava.\nMutta on taitava kuvien kodin laittajakin. On iloa ja väriä. Leikkisää. Kodikasta. Aurinkoa. Tyyliä. On. Paljon muutakin.\nJuu, pointti on se, että iloisen kodin asukki blogista Tekemisen makua järjesti arvonnan. Käykää toki kurkkaamassa. Osallistumassa. Ylläriä pukkaa. O-o-osallistumaan siitä. Takuulla ihastutte kotiinkin.\nNiin, että siivouspäivänä teen kaikkea muuta kuin siivoan.\nSe oli oikeesti pointti.\nLähettänyt Maya klo 12.28 4 kommenttia:\nIhailen teitä kaikkia.\nTeitä, jotka omaatte viheriäiset peukalot.\nTahtoisin oppia teiltä kuinka kasvattaa.\nEdes viikon tai kaksi.\nMutta olen huomannut,\nettei tunne ole molemminpuolinen.\nJukkapalmutkin hylkivät mua, joten maatukoot kompostissa.\nSyön rehuja jonkin verran.\nInnostuin ruukuttamaan basilikaa.\nTämä kuva on omistettu Keiralle.\nJoka on hyvin tervetullut oppia antamaan.\nJonka luona innostuin basilikaostoksille.\nOnneksi ostin vain yhden.\nJa syön sen kyllä vähän nahistuneenakin.\nMutta eipä tullut basilikapestoa sun muuta.\nVain kaksi päivää.\nLähettänyt Maya klo 12.10 4 kommenttia:\nMinulla on hyvin asiat.\nJa silti tahdon.\nSe on muuten ihan typerää.\nSaa maksaa vanhasta rähjäisestä kunnon remontin tarpeessa olevasta asunnosta saman, kuin Suomen vyötärön korkeuksilla uudesta muuttovalmiista kodista. Ihan epäreilua.\nLähettänyt Maya klo 13.31 8 kommenttia:


Pornoa ja kiristystä – Sapattiman – sapattimiehen seikkailut\nKirjoittanutMibe 18.04.2020 18.04.2020 Kategoria(t):Teknologia, Uncategorized, YleinenAvainsanat:IT-mikko, kiristys, porno, sähköinen identiteetti, tietomurto, tietotekniikka\nInboxin kroonisesta tyhjyydestä johtuen satuin katsomaan pitkästä aikaan roskapostikansioon. Yllätykseni löysin viestin jossa kerrottiin videosta leikkiessäni itsekseni nettipornon parissa. Yleensä sivuutan moiset viestit salaman nopeudella, mutta ilmeisesti lisääntyneestä vapaa-ajasta johtuen mielenkiinnosta lukaisin viestin ja pysähdyin ilmiselvän faktan nähdessäni. Viesti sisälsi yhden aikoinaan käyttämäni salasanan. Epäluuloinen tunne valtasi mieleni, ei huonosta omastatunnosta johtuen, vaan siitä miten ihmeessä joku Brigid tietää vuosia sitten käyttämäni salasanan?\nViestiä hiukan muokattu eli omat tunnistetiedot poistettu ja salasana vaihdettu ettei kukaan saa päähänsä jatkaa pommitusta jos kuva alkaa elämään omaa elämäänsä netissä ja bitcoin-pankkitilin osoitetta on pätkäisty sekä alusta että lopusta.\nViesti oli jo pahasti vanhentunut. Kiristäjä uhkasi lähettää kuvani lähimmäisilleni kaksi viikkoa sitten leikkimässä itseni kanssa vaatien 24 tunnin sisällä bitcoineissa suhteellisen vaatimatonta, mutta euroissa n. 2000 euron summaa vastaan. Kyse oli, kuten me kaikki tiedämme pelkästä aiheettomasta kiristyksestä. Salasana ja sähköpostiosoitteeni oli peräisin jonkin palvelun ammoisesta tietomurrosta.\nJos asettuu hetkeksi kiristäjän asemaan niin normaalille kuolevaisella moinen summa ylittää merkittävästi videon aiheuttaman mainemenetyksen. Harva maksaa vaikka kokisi painetta moiseen. Pari sataa saattaisi tuottaa enemmän rahavirtaa.\nHeräsi kysymys ketä ovat lähimmäiseni? Luokitellaanko esimerkiksi Tietoviikkolehden päivittäinen uutisposti lähimmäisekseni vai tulkitaanko lähetettyjen postieni viimeisimmät vastaanottajat vai saapumieni postien moiseksi?\nMuutin noin vuosi sitten salasanakäytäntöäni lukuisten palveluiden tietovuotojen vuoksi seuraavaksi: laitan palvelun pari ensimmäistä kirjainta salasanaan tunnistaakseni jatkossa tietovuodon lähteen (esim hölkkä.com -> höqwerty9+ ). Kun seuraava porno- tai vastaava kiristäjä iskee on näin helppo tunnistaa mistä vuoto on lähtöisin jos viesti sisältää salasanoja.\nOma sähköinen identiteetti on arka asia. Kuka tahansa voi suhteellisen helposti esiintyä kenenä tahansa nykypäivänä. Luottokorttiyhtiöt ovat pääosin ottaneet käyttöön vahvistetun autentikoinnin verkkomaksuissa, mutta laskulle saa edelleenkin sovitettua ostokset pelkästään nimellä ja sosiaaliturvatunnuksella. Sotu pitäisi olla salattua tietoa, mutta useissa yhteyksissä sitä edelleen kysytään. Miksi esimerkiksi Adlibriksen verkkokauppa vaatii sotua luottokorttimaksun yhteydessä?\nTakan ja paljun tulipesän hyvänä puolena on se, että henkilötietoja sisältävät paperit on helppo hävittää polttamalla. Suosittelen sensitiivisten paperien hävittämistä kaikille tavalla tai toisella.


Paulig investoi uusiutuvaan energiaan: 100 miljoonaa kahvipakettia paahdetaan nyt kotimaisella biokaasulla | ENERGIAMEDIA\nPaulig investoi uusiutuvaan energiaan: 100 miljoonaa kahvipakettia paahdetaan nyt kotimaisella biokaasulla\nSeptember 25, 2015 kerttuvali\nSuomen johtava kahviyhtiö Paulig pienentää hiilijalanjälkeään. Elokuusta 2015 alkaen kaikki Helsingin Vuosaaressa paahdetut Pauligin kahvit on valmistettu kotimaisella ja uusiutuvalla Gasum-biokaasulla. Yhtiö paahtaa vuosittain noin 100 miljoonaa kahvipakettia sekä koti- että vientimarkkinoille. Puhtaalla energialla paahdetut Pauligin kahvit saavat oikeuden käyttää pakkauksissaan ympäristövastuusta kertovaa biokaasumerkkiä.\nPaulig on Suomen ensimmäinen kahvinpaahtaja, joka siirtyy käyttämään uusiutuvaa ja kotimaista Gasum-biokaasua kahvinpaahtimossaan. Muutoksen myötä Vuosaaren paahtimon hiilidioksidipäästöt vähentyvät lähes 2 700 tonnilla vuodessa, mikä vastaa noin 1 300 bensa-auton vuotuisia päästöjä. Aiemmin Vuosaaren paahtimon energianlähteenä toimi maakaasu. Biokaasun myy ja toimittaa Pauligille sähkö- ja uusia energiaratkaisuja toimittava Helen Oy.\n”Ympäristöstä huolehtiminen on Pauligin yritysvastuutyössä tärkeä osa-alue. Se näkyy Vuosaaren kahvipaahtimon toiminnassa jo nyt energiatehokkaina prosesseina, tuulisähkön käyttönä sekä jätteiden määrän vähentämisenä. Sekajätettä Vuosaaressa ei enää synny lainkaan. Nyt haluamme lisätä uusiutuvien energiamuotojen käyttöä paahtamalla kahvimme biokaasulla”, kertoo Paulig-konsernin kahviliiketoiminnan johtaja Elisa Markula.\n”On suuri kunnia, että kotimainen ja uusiutuva biokaasu on Pauligin luotettu energiavalinta laadukkaiden kahvituotteiden valmistuksessa. Gasumin biokaasu on puhdas ja vastuullinen polttoaine, joka pienentää tehokkaasti energiankäytöstä syntyvää hiilijalanjälkeä”, toteaa Gasumin biokaasuliiketoiminnan kehityspäällikkö Jani Arala.\nBiokaasulla valmistetut Pauligin tuotteet saavat oikeuden käyttää tuotepakkauksissaan biokaasumerkkiä. Keväällä 2015 julkistettu biokaasumerkki kertoo kuluttajalle, että tuote on valmistettu vastuullisesti kotimaisella ja uusiutuvalla energialla.\nPauligin Vuosaaren-paahtimo paahtaa vuodessa 45 miljoonaa kiloa eli noin 100 miljoonaa kahvipaketillista kahvia. Paahtimossa paahdetaan mm. Pauligin tunnetuimmat kahvituotteet, kuten Juhla Mokka, Presidentti, Brazil ja Paulig Mundo-kahvit.\nGasumin biokaasu valmistetaan biohajoavista jätteistä, ja siihen siirtyminen on vaivatonta maakaasuasiakkaille. Biokaasu on jalostettu maakaasun kaltaiseksi, eikä biokaasun käyttöönotto vaadi lisäinvestointeja laitteisiin. Biokaasua myydään teollisuudelle, palveluita tarjoaville yrityksille, lämmön- ja voimantuotantoon, liesikäyttöön kotitalouksille ja ravintoloille sekä maantieliikenteen polttoaineeksi. Biokaasu on aina täysin uusiutuvista raaka-aineista valmistettu suomalainen biopolttoaine, jota syötetään kaasuverkkoon Espoosta, Kouvolasta ja Lahdesta sekä ensi vuonna myös Riihimäen uudesta biokaasulaitoksesta.\nBioenergia, Biokaasu. permalink.\n← Bioenergian lisääminen ja lämmitystapamuutokset luovat uusia työpaikkoja\nKeravan Energia Oy valitsi Empowerin uusien kaukolämpömittareiden asennuskumppaniksi →


Kurssit » Haku » Project-kurssi projektipäällikölle\nMicrosoft Project voi olla hyvä työkalu - ei vain pakollinen riesa.\n16.1. - 17.1. (Online)\n19.3. - 20.3. (Pasila)\n19.3. - 20.3. (Online)\nKun haluat käyttää Projectia projektitiedon hallintaan, sinun täytyy osata perusasiat:\n- ohjelman käyttöliittymän ominaisuudet, jotta käyttö on helppoa\n- ohjelman toimintaperiaatteet, jotta saat mitä haluat\n- ohjelman mahdollisuudet, ettet tee turhaa työtä\nTämä peruskurssi projektipäälliköille antaa laajan perusosaamisen kaikille, joiden tehtävänä on laatia tai ylläpitää projektiaikatauluja. Ilman näitä taitoja helpot asiat voivat muuttua vaikeiksi.\nProjektipäälliköt ovat kokonaisvastuussa siitä, miten projektitiedot pidetään kasassa projektin suunnittelua, toteutusta ja raportointia varten. Heidän on syytä tuntea tietojen hallintaan käytettävä väline. Projektipäälliköiden ja organisaation projektihallinnon on linjattava ohjelman käyttötapa eri projekteissa, sillä muutoin joustava ohjelmisto tuottaa joustoa sinne, missä sitä ei tarvita.\nEsitiedot: Kurssi edellyttää Windows-ympäristön perustuntemusta.\nProjektityö on suurelta osin tiedonhallintaa. Usein tietoa käsitellään monella eri ohjelmalla ja erilaisissa ympäristöissä. Projektinhallintaohjelma antaa mahdollisuuden koota monenlaiset projektitiedot yhteen tiedostoon.\nTämä on hyvä tilaisuus aloittaa projektitiedon käsitteleminen uudella tavalla.\nOletko käyttänyt Projectia ja miettinyt, mitä muuta sillä voisi vielä tehdä? Vai oletko käyttänyt Projectia ja luopunut siitä, palannut Exceliin ja PowerPointiin? Opettele perusasiat ja elämä muuttuu paljon helpommaksi. Project on väline, joka palvelee projektiesi onnistumista, ei kiusankappale.\nProject on monipuolinen ja helppokäyttöinen ohjelmisto, kunhan tuntee perusasiat. Ne eivät selviä pelkästään tekemällä sillä aikatauluja. Tämä on ollut satojen koulutukseen osallistuneiden kommentti.\nNyt on hyvä tilaisuus aloittaa projektitiedon käsitteleminen uudella tavalla.\nMihin Project soveltuu?\nMikä on Project Server tai Project Online?\nMiten saan parhaiten nähtyä ja käsiteltyä projektin eri tietoja?\nMiten voin suodattaa näkyville vain halutut tehtävät?\nMitä perusasetukset vaikuttavat ohjelman käyttöön?\nMiten muutan kalenteriasetuksia, jos pidän sitä tarpeellisena?\nMitä erilaisia tapoja on aikatauluttaa projektin eri vaiheet?\nMitä tietoja tehtäviin voi sisällyttää?\nMiten resurssien käyttäminen vaikuttaa aikatauluun?\nOhjelman soveltaminen moniprojektiympäristöön\nMiten voin nähdä erillisten projektien vaikutuksen yhteisten resurssien varaustilanteeseen?\nMiten saan helposti näkyville ajankohtaiset projektit samaan koontiaikatauluun?\nMiten voin pilkkoa yhden projektin erillisiksi aliprojektitiedostoiksi?\nOhjelman hyödyntäminen projektin toteutuksessa\nMiten voin verrata nykyistä tilannetta alkuperäiseeen aikatauluun?\nMikä on minulle sopiva tapa merkitä projektin edistymistä?\nMiten saan karkean kustannusarvion projektistani?\nProjectin käyttöliittymän ja näkymien muokkaamisen perusteet\nMiten voin kopioida mukautettuja osia projektitiedostosta toiseen?


KAKSOISTUTKINTO - PDF Ilmainen lataus\n1 Sedu Lapua KAKSOISTUTKINTO (ammatillinen perustutkinto ja yo-tutkinto) Sedu Lapua puh opo Maarit Tupamäki puh opo Minna Pesonen puh Lapuan lukio puh ryhmänohjaaja Minna Halmkrona Sedu Lapua ja Lapuan lukio sijaitsevat samalla kampuksella, osoitteessa Vesipalontie 2, Lapua.\n2 2 Kahden tutkinnon opinnot ( kaksoistutkinto ) Lapuan opetuspisteessä Sedu Lapuan opiskelijana sinulla on mahdollisuus ilmoittautua kaksoistutkinnon suorittajaksi. Peruskoulun opintomenestykselle ei ole asetettu minimirajoja, mutta opintojen onnistumiseksi on suotavaa, että äidinkielen, ruotsin, englannin ja matematiikan arvosanat ovat vähintään 7:n tasolla. KAKSOISTUTKINNON ILMOITTAUTUMISLOMAKKEELLA sitoudut opiskelemaan lukio-opintoja Sedu Lapuan lukio-ohjelman mukaisesti Lapuan lukiossa. Jos jossain vaiheessa et haluakaan jatkaa kahden tutkinnon opiskelua, sinun on ehdottomasti keskusteltava Sedun opinto-ohjaajan kanssa. Tämän lehtisen lisäksi löydät tärkeitä tietoja opiskelusta lukion ja Sedun nettisivuilta ja opinto-oppaista. Sedussa ja Lapuan lukiolla on molemmissa käytössä Wilmaohjelma, josta voit nähdä lukujärjestykset ja suoritukset ja jonka kautta voit viestiä opettajille ja opinto-ohjaajille. Saat kumpaankin Wilmaan eri tunnukset, joten muista pitää tunnukset hyvässä tallessa. Lapuan opetuspisteen lukiopaketti Sedun opiskelijat opiskelevat Lapuan lukiossa neljää kirjoitettavaa ainetta. Oppitunnit voivat olla osittain samaan aikaan ammatillisten tuntien kanssa, joten muistathan aina ilmoittaa opettajalle, kun olet lukiolla. Lukiossa opiskellaan seuraavat kurssit: 1. vuosi 2. vuosi 3. vuosi Kursseja yhteensä Äidinkieli (ÄI) A-englanti (ENA) B-ruotsi (RUB) tai Terveystieto (TE) Lyhyt matemat. (MAB) Ruotsin ja terveystiedon kurssit toteutetaan samanaikaisesti. Peruspaketissa tavoitteena on osallistua ruotsin/terveystiedon ja matematiikan yokokeisiin 3. opiskeluvuoden syksyllä sekä äidinkielen ja englannin yo-kokeisiin 3. opiskeluvuoden keväällä. Lukiokurssit tunnustetaan ammatilliseen tutkintoon. Älä kuitenkaan jätä osallistumatta mihinkään ryhmäsi lukujärjestyksen mukaisiin opintoihin, ellet ole täysin varma, että voit korvata ne lukio-opinnoilla. Asian voit varmistaa Sedun opintoohjaajalta. Käytännön asioita kaksoistutkinto-opiskelusta Lapuan lukiossa Lapuan lukio sijaitsee samalla kampuksella Sedu Lapuan kanssa. Siirry lukiolle riittävän ajoissa ehtiäksesi tunnille. Tuntien kellonajat oppilaitoksissa poikkeavat toisistaan, ja joskus joudut lähtemään Sedun tunnilta ennen sen loppumista, jotta olet lukiolla ajoissa tai jotta ehdit ruokailla ennen lukiolle menoa. Joskus taas saatat myöhästyä Sedun tunnilta, koska olet lukiotunnilla loppuun saakka. Sedun opettajat ovat tietoisia aikatauluista, ja luvan aikaisemmin lähtemiseen tai myöhästymiseen saat ilman muuta.\n3 3 Opiskelukulttuurit ovat erilaisia eri oppilaitoksissa, kuitenkin hyviä käytöstapoja edellytetään joka paikassa. Lukiossa ollessasi noudatat aina lukion sääntöjä ja lukion rehtorin ja opettajien ohjeita. Ruokailu Sedun opiskelijat ruokailevat Sedu Lapuan ruokalassa ennen lukiotunteja tai niiden jälkeen. Lukiopäivänä voit poiketa oman alasi ruokailuajasta, jos siihen on tarvetta. Opinto-ohjaus Lukion opinto-ohjaaja ja opettajat ohjaavat opiskelijoita lukion opinnoissa ja käytännöissä. Kaksoistutkintolaisilla on lukiossa myös oma ryhmänohjaaja. Muuten kahden tutkinnon suorittajien opinto-ohjausta hoitavat Sedun opot ja opettajat sovitun työnjaon mukaan. Sedun tasotestit Osallistut Sedussa ensimmäisen vuoden opiskelijoille järjestettäviin tasotesteihin, jotta esim. mahdollinen lukivaikeus tulee heti esiin ja tarvittaessa saat hyvissä ajoin lukitodistuksen ylioppilaskokeita varten. Työelämässä oppiminen ja lukio-opinnot Lukio-opinnot pyörivät myös työelämässä oppimisen aikana. Työpaikka kannattaa hakea läheltä koulua, niin että voit käydä lukiotunneilla. Ohjaavan opettajan ja työpaikkaohjaajan kanssa sovit työajat siten, että työelämässä oppimisen vaatimukset täyttyvät. Ammatillisia opintoja voit kerryttää myös kesän aikana koulutus- tai oppisopimuksella, opiskelemasi alan työpaikoilla. Lukio-opintojen kustannukset Lapuan lukion opetus sovitun ohjelman mukaisesti sisältyy Sedussa suoritettavaan ammatilliseen tutkintoon, joten lukion opetuksesta ei opiskelijalta peritä maksua. Ylioppilastutkinnon kokeista peritään tutkintomaksu. Lukiokurssien kirjat ja muut opiskelutarvikkeet (tarvittaessa mm. opiskelutietokone) opiskelijan on ostettava itse. Pääsääntöisesti jokaisessa lukiokurssissa on oma kirjansa; kurssin opettaja ilmoittaa kirjan ja muun tarvittavan materiaalin kurssin alkaessa. Oppikirjaluettelon näet myös Lapuan lukion nettisivuilta. Lukujärjestys Sedussa lukuvuoden opinnot on jaettu 4 jaksoon. Lapuan lukiossa on 5 jaksoa, joten lukujärjestykset vaihtuvat oppilaitoksissa eri tahtiin. Tarkista päivämäärät Sedun opiskelijan oppaasta ja Lapuan lukion opinto-oppaasta. Lapuan lukiossa noudatetaan tuntikaavion mukaista lukujärjestystä. Sedun opiskelijoiden lukio-opetus toteutetaan seuraavilla sivuilla olevien lukujärjestysten mukaan. Oppiaineen lyhenteen jäljessä on aineen kurssin järjestysnumero (esim. ÄI3 on äidinkielen kolmas kurssi). Tässä Sinulla siis on valmiina lukio-opintojen lukujärjestykset koko lukuvuodelle. Lukiotunneista ei jaksoittain ilmoiteta muuta erillistä lukujärjestystä.\n4 4 1. vuoden opiskelijat JAKSO 1 - to pe JAKSO 2 - ma ti ÄI1 ENA1 ÄI1 ENA1 ÄI2 ÄI2 ENA1 ÄI1 MAB1 RUB1 RUB1 MAB1 ÄI2 RUB1 MAB1 JAKSO 3 - ke ti JAKSO 4 - ke to RUB2 ENA2 MAB0 RUB2 ENA2 MAB0 RUB2 MAB0 ENA2 ÄI3 MAB2 MAB2 ÄI3 JAKSO 5 - pe la MA TI KE TO PE Lyhenteet: TE1/RUB3 ENA3 TE1/RUB3 ENA3 ÄI = äidinkieli MAB = lyhyt matematiikka Ruokailu TE1/RUB3 MAB3 ENA3 MAB0 = soveltava kurssi, matemaattisen ajattelun apuvälineet MAB3 MAB3 ENA = englanti TE = terveystieto RUB = B-ruotsi MAB2 ÄI3 Suoritettavat kurssit Äidinkieli - kurssit 1, 2, 3, 4, 5, 6, 8 ja 9 Englanti - kurssit 1, 2, 3, 4, 5, 6, 7 ja 10 Matematiikka - kurssit 0, 1, 2, 3, 4, 5, 6 ja 9 Ruotsi - kurssit 1, 2, 3, 4, 5 ja 8 Terveystieto - kurssit 1, 2, 3 ja 4 Yhteensä kurssia\n5 5 2. vuoden opiskelijat 3. vuoden opiskelijat JAKSO 1 - to pe JAKSO 2 - ma ti MAB4 ÄI4 MAB4 ÄI4 MAB4 ÄI4 TE2 ENA4 ENA4 TE2 ENA4 TE2 JAKSO 3 - ke ti JAKSO 4 - ke to LI10 MAB5 TE3 LI10 MAB5 TE3 LI10 TE3 MAB5 LI10 = vanhojen tanssikurssi ÄI5 ENA5 ENA5 ÄI5 ENA5 ÄI5 JAKSO 5 - pe la JAKSO 1 - to pe ENA6 MAB6 ÄI6 ENA6 MAB6 ÄI6 ENA6 ÄI6 MAB6 TE4 MAB9 MAB9 TE4 MAB9 TE4 JAKSO 2 - ma ti JAKSO 3 - ke ti ÄI8 ENA7 ÄI8 ENA7 ENA10 ÄI9 ENA10 ÄI9 ENA7 ÄI8 ÄI9 ENA10 Kolmannen vuoden opiskelijoilla 4. ja 5. jaksossa ei suunniteltuja kursseja.\n6 6 Aikataulujen noudattaminen Lukio-opinnoissa Sedun opiskelijat noudattavat lukion kellonaikoja ja päivämääriä. Tarkista erityisesti päättöviikkojen, uusintakokeiden, yo-kirjoitusten ja niihin ilmoittautumisen aikataulut lukion opinto-oppaasta. Ylioppilastutkinto Tutustu ylioppilastutkinnon määräyksiin ja ohjeisiin. Tietoa löydät mm. Ylioppilastutkintolautakunnan sivustolta Ylioppilastutkintoon ilmoittautuessasi noudata Lapuan lukion ohjeita ja ole tarkkana, mihin pakollisiin ja mihin ylimääräisiin kokeisiin ilmoittaudut, jotta yo-tutkintosi rakentuu oikein. Jos olet epävarma, kysy lukion opinto-ohjaajalta. Valmistuminen Kun opiskelet ja onnistut tavoitteittesi mukaisesti, kolmannen opintovuoden päättyessä saat Sedu Lapuan valmistujaisjuhlassa ammatillisen tutkintotodistuksen ja Lapuan lukion ylioppilasjuhlassa ylioppilastutkintotodistuksen. Ammatillisen tutkinnon suorittajat voivat hankkia ammatillisen valmistujaislakin. Lakkien malleja löydät valmistajan nettisivuilta, osoitteesta Kahden tutkinnon suorittajille ammatilliseen lakkiin voidaan liittää tunnus yo-tutkinnon suorittamisesta. Kahden tutkinnon suorittajat voivat hankkia ylioppilasjuhlaansa myös perinteisen ylioppilaslakin.\n8 8 Sedu Lapua Vesipalontie LAPUA puh Sähköpostiosoitteet ovat muotoa Koulutuspäällikkö: Tuija Mattila, puh Opinto-ohjaajat: Minna Pesonen, puh autoala, kone- ja tuotantotekniikka, rakennusala, sähkö- ja automaatioala, talotekniikka, tieto- ja tietoliikennetekniikka Maarit Tupamäki, puh liiketoiminta, matkailuala, ravintola ja catering, sosiaali- ja terveysala Asiakaspalvelusihteeri: Seija Hakola, puh Kaksoistutkinnon koordinointi: opinto-ohjaaja Maarit Tupamäki puh


Poliisilta lisätietoa Ähtärin susihyökkäyksestä: Susi veti käden aidan läpi | Ilkka\nKotimaa Julkaistu 21.02.2017 15:54 (Päivitetty 21.02.2017 18:04)\nPoliisilta lisätietoa Ähtärin susihyökkäyksestä: Susi veti käden aidan läpi\nPohjanmaan poliisi tiedotti tiistaina iltapäivällä lisää Ähtärissä sattuneesta tapaturmasta, jossa pikkupoika loukkaantui.\nÄhtärin eläintarhassa sattui tiistaina noin kello 12.15 aikaan tapahtumasarja, jossa aitauksessa ollut susi kävi kiinni 7-vuotiaan pojan käteen.\nPoliisin mukaan poika oli ollut tapahtuma-aikaan perheensä kanssa susitarhan luona. Vielä selvittämättömästä syystä poika oli päässyt susitarhan verkkoaidan viereen, jolloin tarhassa ollut susi oli tarttunut pojan käteen kiinni vetäen käden aidan läpi susitarhan puolelle.\nTuolloin aitauksessa ollut toinen susi oli tarttunut pojan käsivarteen kiinni. Paikalla olleet henkilöt olivat saaneet irrotettua sudet irti pojan kädestä.\nTapahtumassa loukkaantunut poika on toimitettu jatkohoitoon Tampereen yliopistolliseen keskussairaalaan. Kädessä olevat vammat ovat vakavia.\nPoliisi selvittää tällä hetkellä tapahtumien kulkua ja sitä, miten poika on päässyt susien läheisyyteen. Tapahtumaa tutkitaan tällä hetkellä vammantuottamuksena.\nPoliisi ei tiedota tutkinnan tässä vaiheessa asiasta enempää.\nVakavasti loukkaantunut poika kuljetettiin Virroilta helikopterilla sairaalaan Tampereelle\nÄhtärissä sattui vakava tapaturma viimeksi vuonna 2011, kun karhu hyökkäsi ihmisten kimppuun\nÄhtärin eläinpuiston toimitusjohtajalta uutta tietoa susiturmasta – "Väärille alueille pääsee halutessaan"\nSusi puri pientä poikaa Ähtärin eläinpuistossa


Finnair-nimi käyttöön tasan 50 vuotta sitten - perinteinen Aero väistyi taka-alalle vuonna 1968 | lentoposti.fi\nVuonna 1923 perustetun ja ensilentonsa 20. maaliskuuta 1924 tehneen Suomen kansallisen lentoyhtiön virallinen nimi vaihdettiin Aero Oy:sta Finnair Oy:ksi tasan 50 vuotta sitten 25. kesäkuuta 1968.\nYhtiön pääjohtajana toimi nimenmuutoksen aikaan Gunnar Korhonen. Finnair-nimi oli toiminut markkinointinimenä jo vuodesta 1953 pääjohtaja Leonard Grandellin aikaan.\nLentokoneiden kylkiin maalattu Finnish Air Lines alkoi vaihtua Finnairiin jo vuodesta 1956 lähtien. Finnair-nimi esiintyi tuolloin Convair CV-440 Metropolitan -koneiden rungoissa. Tuolloin sivuvakaajassa luki edelleen Aero OY. Finnairin tunnettu "jakoavain"-tunnus esiteltiin vuonna 1968 ja pyöreä sininen pallo valkoisella F-tunnuksella näkyi myöhemmin myös Super Caravelle -laivaston koneiden eturungossa.\nKyseinen tunnus näkyi vielä McDonnell Douglas MD-11 -koneissakin ennen yhtiön värityksen uudistamista, jolloin myös perinteinen sininen risti poistui sivuvakaajasta.\nNimenmuutosta seuraavana vuonna 1969 Finnair sai laivastoonsa ensimmäiset nelimoottoriset DC-8-62CF -koneet, joiden myötä yhtiö avasi reitin Kööpenhaminan ja Amsterdamin kautta New Yorkiin. Finnair oli tuolloin 28. lentoyhtiö, joka avasi reitin Pohjois-Atlantille.\nVuonna 1968 sivuun siirtynyt Aero-nimi palasi taivaalle vuonna 2000 Viroon perustetun Finnairin (49%) ja Aero Holdingin (51%) omistaman Aero Airlines lentoyhtiön myötä. Yhtiö aloitti lennot ATR-72 -potkuriturbiinikoneilla vuonna 2002. Aeron toiminta päättyi viimeiseen lentoon 6. tammikuuta 2008. Tuolloisella viimeisellä Tallinnan ja Helsinki-Vantaan välisellä lennolla mukana olleille matkustajille jaettiin Näkemiin Aero -suklaalevyt.


Tulevan Nokia Lumia 1520:n kotinäkymä kuvassa – MobiiliBlogi\nTarkoitatteko tuleva Microsoft Lumia puhelin, buahhahhahhaaaaa…\nHyi hitsi kuin sekava! Eihän tollasesta läjästä löydä edes etsimäänsä, saati näe muutoksia. Ruma ku petolinnun perchse\nJolla se on vain pakko olla tulevaisuudessa!\nJolla pitää itsekkin hankkia, kun jouluna pitäis hommata uusi puhelin.\nOn se aika sekava kyllä, kun on noin leveälti tiiliä\nNo ei ole pakko tehdä siitä tollaista jos niin itkettää.\nTuon näytön voi jokainen säätää oman mieltymyksen mukaan…näyttöön voi jättää vaikka vain 1 tiilen, jos niin haluaa..\nEi vois vähempää enään kiinnostaa nämä syö paskaa tuotteet.” nokia” puhelimet, jotka ovatkin oikeasti microsoftin puhelimia. Nokia on kuollut tästä päivästä lähtien, eikä puhelimet joihin on liimattu nokia tarra ole enään nokian puhelimia, vaan microsoftin puhelimia.\nEihän se näin mene, kauppahan voi teoriassa vielä peruuntua. Jos ostat puhelimen ennen joulua, rahat menevät Nokian eikä Microsoftin kassaan.\nJa suomalaista työtä tuet joka tapauksessa. Valitettavia nämä itkijät, jotka eivät tiedä mistä puhuvat.\nToi korvaa tabletin… törkyhitti;)\nMitä väliä onko se Nokia vai Microsoft?… Eipä mädät omenat ja samsungitkaan ole suomesta…noihin ero on se, että Lumiat on parempia…\nOn sillä. Tästä lähin kartan kaikkea missä lukee edes microsoft. Applea ja googlea olen karttanut jo kauan. Puhelimeni tulee vaihtumaan jollaan ja tietokoneeni käyttis linuxiin. Niissäkin on jo enemmän suomalaista kuin microsoftissa. Microsoft tulee kuolemaan pois toivottavasti.\nei tule kuolemaan…Lumiat on niin loistavia tuotteita, että myynti tulee nousemaan koko ajan..\nEn usko että ne jotka ostavat nokian puhelimia ostaisivat microsoftin lumioita. Nokia on suomalainen merkki, siksi itse ostan nokialaisen. Olen isänmaallinen ja meitä on monia. Toisaalta nokia on monissa maissa laatumerkki pohjolasta ja siksi sitä ostetaan, kuten myös suuntoa ja polaria. Toisekseen todella monet eivät pidä jenkeistä ja koittavat kiertää jenkkimerkit kaukaa. Esimerkkinä islamistiset maat. Toisaalta nokiahan voi alkaa tuottamaan puhelimia muulla merkillä, kuten mobirana ja silloin itse ainakin aion ostaa. Mitään applen, googlen tai microsoftin jenkkituotteita en aio ostaa.\nMielenkiintoista todella nähdä, miten eurooppalaiset ottavat vastaan tämän muutoksen. Nokialla on aina ollut Euroopassa vahva maine ja tuotemerkki. Nykyisellä WP:llä on mennyt juuri parhaiten Euroopassa, USA:ssa ja Kiinassa heikosti.\nTabletit on tarpeettoman isoja, tuo Nokia 1520 on erinomaisen kokoinen mukana kulkeva nettiselain ja tietty paljon muutakin. Ja Nokiahan se on edelleen.\nTämän kokoluokan WP-laitetta on tosiaan odotettu kieli pitkänä. Lähtee tilaukseen heti, kun vain mahdollista. Toivottavasti kamera on niin hyvä, kuin ennakkotiedot kertovat. Siinä tapauksessa tämä olisi omaan käyttööni suorastaan täydellinen peli.\nKaikki WP-laitteet ollut boikotissa jo tähänkin asti, nyt ei vaan enää ole sijaiskärsijöitä välissä. Mitään MS:n roskaa ei ole ennenkään tarvinnut ostaa.\nSurface RT + Lumia 925 + Windows 8 -PC sanoo:\nOsta vain vapaasti sitä Android-virusroskaasi.\nAlkaakohan wp:n kehitys nyt toden teolla kun nokia saatiin ryöstettyä pois pelistä..\nEi tuossa Nokia-kaupassa juuri mikään muutu. Nokian omistajat olivat amerikkalaisia eläkeyhtiöitä kunten Microsoftinkin omistajat. Määräysvalta muuttuu Nokian hallitukselta Microfióftin hallitukselle.\nSuomessa tehdään nyt tytötä suuremman Microsoftin rahan turvin. Se on Suomelle vain plussaa. Nyr myös verkkoyhtiö sijoitusyhtiöineen ja patentteineen voi hyvin. Pitää huomata että Nokia myi siis ainoastaan puheliliiketoiminnan. Ei muuta.\nNyt kunsekä rauta että softa on Microsoftilla niin hommaan panostetaan todella. Nokiallakin kyllä nousu olisi alkanut tästä, sillä sillä olisi ollut nyt puhelimet 3,5 yuumasta kuuteen tuumaan.\nitsellä wp8 ja sanon että on todella sekava. sovelluksia ei löydä heti sovellusluettelosta ja aloitusnäyttökin on jotenkinb sekavan oloinen ja päivittyvistä tiilistä en ole huomannut mitään hyötyä. kävin kokeilemassa windows 8 läppäriä kaupassa ja totesin että on kyllä hankala käyttönen. miksi microsoft on tehnyt tälläsen floppikäyttiksen.


Magnesium lotion - Magnesium - Akvantum | Shopping4net\nAncient Minerals -magnesiumvoide on sileä ja kermainen voide, joka sisältää magnesiumkloridia ekologisiin kookos- ja sheavoiöljyihin sekoitettuna. Se on hajusteeton ja hajuton ja sisältää vain hyviä säilöntäaineita. Jos haluat sen tuoksuvan siihen voi lisätä muuta hajustettua voidetta tai muutaman tipan eteeristä öljyä.\nMagnesiumvoiteessa on alhaisempi magnesiumkloridipitoisuus kuin öljyssä ja geelissä ja se on kehitetty erityisesti hoitamaan herkkiä ihoja samalla kun se antaa soluille terapeuttisen annoksen magnesiumia.\nMagnesiumvoide on transdermaalinen eli ihon läpäisevä magnesiumlisäravinne, joka ei tarvitse ruuansulatusjärjestelmää imeytyäkseen, vaan kuljettaa magnesiumin ihon läpi. Näin ollen magnesium imeytyy nopeasti soluihin eikä tarvitse kärsiä vatsavaivoista.\nMagnesium rentouttaa lihaksia ja hermoja ja sitä tarvitaan lihas- ja hermotoiminnassa. Magnesiumia tarvitaan myös energia-aineenvaihdunnassa.\nAncient Minerals magnesiumgeeli sisältää korkeapitoista ja täysin puhdasta magnesiumkloridia, joka on uutettu nykyään Alankomaissa sijaitsevan muinaisen Zechstein-meren pohjasta, n. 2 km merenpinnan alapuolelta.\nPurista kädelle ja hiero iholle. Vältä silmien ja nenän ympärillä olevia herkkiä ihoalueita.\nVesi, magnesiumkloridi, ekologinen kasviglyseriini, ekologinen jojobaöljy, skvaleeni (oliivi), setearyylioleaatti, sorbitaanioleaatti, ekologinen kookosöljy, glyseryylistearaatti, setyylialkoholi, ekologinen sheavoi, tärkkelys, ksantaanikumi, kapryylihydroksamihappo, kapryyliglykoli.\n1 tl sisältää\nelementaarinen magnesium 185mg


HISTORIA | HeSi\nHelsingin Siniset on maaliskuun 17. päivä vuonna 1917 perustettu yksi Suomen ensimmäisistä partiolippukunnista. Perustaja oli Helsingin NMKY:n silloinen pääsihteeri pastori Verneri ”Louhisusi” Louhivuori. He-Si:n merkitys suomalaiselle partiotoiminalle on mittaamaton. Erillisliittojen aikaan koko sininen partiotoiminta syntyi He-Si:n ympärille ja tänäkin päivänä meikäläisiä toimii niin piirien kuin Suomen Partiolaistenkin merkittävissä luottamustoimissa. Näin on ollut koko historiamme ajan.\nEnsimmäiset reilu 50 vuotta He-Si toimi Namikan tiloissa Helsingin Krunikassa. Lähiöistymisen myötä, kun keskustasta loppuivat skidit, lpk suuntasi toimimaan kahdessa Stadin lähiössä, Pukinmäessä ja Laajasalossa. Nyt 100-vuotisjuhlien koittaessa, on jälleen aika suunnata katseet kohti uutta toiminta-aluetta. Puksun toiminta loppui jo 90-luvulla, ja Laajikassa toiminta lyötiin viime vuoden syksystä lasten osalta yhteen paikallisen tyttölippukunnan, meritähtien kanssa. Syntymässä on uusi NMKY-lippukunta Laajasalon Siniset eli La-Si. He-Si:stä onkin vuosien varrella itsenäistynyt useita osastoja, joista on kehittynyt ihan uusia, edelleen toimivia lippukuntia.\nHuolimatta kaupunkilaistaustastaan, on He-Si aina suunnannut metsään. Meillä on ollut kämppä 1930-luvun alkupuolelta Nuuksiossa, kansallispuiston reunamilla, Espoon Saarijärven Saaressa. Vaeltajatapaaminen TTT eli toukokuun toinen torstai kerää edelleen ”Aarnelaan” joka vuosi vanhoja jäseniä muistelemaan menneitä. Vanhojen jäsenten Apteekkari-killassa onkin lähes 200 jäsentä. Kilta toimii aktiivisesti, ja on myös rakennuttanut Saariselän Kakslauttaselle kämpän, jota vinkkinä vuokrataan myös muille esim. Lapin vaellusten tukikohdaksi. Uuden satavuotiskauden alkaessa, ovat apteekkarit päättäväisesti sitoutuneet huolehtimaan, että toiminta käynnistyy uudessa toimintapaikassa Kruunuvuorenrannassa, silloin virallisesti yhteislippukuntana.


Villi piha, vanhan kansakoulun puutarha ja sisustus: Talvehtimisasioita\nTammikuussa minun on vaikea suhtautua positiivisesti talveen. Kevät tuntuu niin kaukaiselta. Välillä on kuitenkin hyvä mennä ulos retkelle. Ottaa kahvia termariin ja jäädä sitten ilman lämmintä juomaa, kun lapsi iskee repun ja samalla termarin jäähän.\nKahvin nauttiminen sujuukin mukavammin sisätiloissa tulppaaneja ihastellen ja uusia juonia punoen.\nTalvehtimisessa tärkeimpiä välineitä ovat kirjat. Tämän juuri luin ja pidin siitä. Toiset ovat sanoneet liian rajuksi, mutta tarina on loistavasti rakennettu ja kerrottu.\nTämä on kesken. En tunnu pääsevän Hustvedtin kirjojen imuun ennen sadan sivun rajapyykkiä. Kaikki mitä rakastin oli ihastuttava. Tämän kanssa hieman mietin vielä.\nJa näitä voi selailla koska vain. Hain ihanat kirjat juuri äsken postista.\nTalvehtimisessa kysytään intohimopuutarhurilta asennetta. On pakotettava itsensä paneutumaan muihin asioihin. Muu asia voisi olla vaikka työ. Paneudun siis siihen, mutta vasta aamulla. Nyt laiskottelen lopun iltaa.\nKirjoitti Villin pihan Sanna at 16.20\nNiin ihania tulppaaneja että väkisinkin tulee jo kevät mielelle :)\nMiekin viihdyn sisällä talvisin. Silloin tulee myös hankittua ja lainattua kirjoja. Ihana käpertyä peiton alle teekupin ja hyvän kirjan kera. Ei mikään huono tapa viettää talvi :)\nPuutarhaharrastuksen rinnalle sopii hyvin kodin sisustaminen. Kun puutarhakausi päättyy voi nikkaroida, tapetoida ja maalata. Istua illalla teemuki kädessä katsomassa aikaansaannoksia ja antaa puutarhan horrostaa. Sitten kun kevät näin tammikuussa alkaa muistutella itsestään, on hyvä siirtää liisterit sivuun ja penkoa puutarhalehdet ja suunnitelmat esille.\nKuulun myös Puhdistuksen lukeneisiin ja pidin siitä minäkin.\nEi oo totta sullakin on ihania tulppaaneja =) Tänään justiinsa ajattelin siementilauksia. Jokos olet ehtinyt ajatella tulevan kevään jymyjuttuja?\nEnsimmäistä kertaa taisin löytää tänne. Vallan ihastuin puutarhaasi, kesäiset pionikuvat ovat niin ihania!! Itse en voi kuin haaveilla tuollaisesta puutarhasta. Meidän uuden omakotitalon puutarhan rakentaminen tulee olemaan haastavaa kun en ole mikään viherpeukalo. Ideoita olisi kyllä päässä vaikka kuinka. Jännityksellä odotan alkaako talven jälkeen pihallamme mikään vihertää...\nJuuri oikeanlaista talvehtimispuuhaa olet tuntunut löytävän!\nEhkä se talvehtiminen on ihan hyväkin, kevät tuntuu sitten vielä ihanammalta, kun on ollut talvi välissä. Ajattelen, että olemme etuoikeutettuja, kun saamme kokea kunnon kevään joka vuosi, toisin kuin he, jotka asuvat maissa joissa on aina kesä. vaikka kyllä myönnän, että tätä talvea on välillä vähän liian pitkästi.\nMitäpä puutarhaunelmia sinulla on ensikesälle mietittynä? minä pohdin asiaa blogissani ja heitin kysymyksen ilmaan.\nIhan pakko minunkin käväistä jossain vaiheessa kukkakaupan kautta ja napata mukaan kimppu tulppaaneja!\nUijui, taidankin ostaa tiistaikimpun tulppaaneita huomenna näin synttäreiden kunniaksi :) Puutarhakirjojen lukemista on harrastettu täällä joka ikisenä vapaahetkenä ja ilmassa on lievää turhautumista, nyt on vasta tammikuu eikä edes ihan puoliväli vielä. Kauanko täytyy vielä odottaa, että saa upottaa sormet multaan. Uusia ideoita ja kasvihankintoja olisi hurjan paljon, niistä voisikin seuraavaksi tehdä postauksen...\nKyllä nuo tulppaanit tosiaan saavat kevätmielelle.\nItselle helmikuu on jo sitä keväänodottelua parhaimmillaan, nyt tarvisi vielä osata maltillisesti vaan viettää talvea :)\nTosin eka siemenluettelo on postilaatikkosta tullut - en vain ole sitä uskaltanut vielä tutkia ;)\nKyllä se kevät sieltä tulee - yllättävän piankin.\nSitä odotellessa lämpöisiä kahvi ja lukuhetkiä :)\nTäälä toinen joka odottaa kevättä innolla. Talvella energiani koitan myös purkaa työhön ja sisustamiseen. Ja puutarhakaipuuta lievennän lukemalla puutarha aiheisia kirjoja ja lehtiä.


Elokuvia ja Valokuvia: maaliskuu 2008 Archives\nRatzinger ja Tobleronet\nViime yönä olin tuttavaperheen pään merkkipäivillä, ja loppuillasta oli tarkoitus ottaa juhlava ryhmäpotretti. Ikävä kyllä paikalle eksyneet työtoverini olivat ehtineet sangen humaltuneeseen tilaan, ja niinpä koko jengin asettelemiseen meni toinenkin tovi. Lopulta kun kaikki olivat jotakuinkin paikoillaan, tajusin, että meidän piti odottaa vielä illan arvovierasta.\nNo, eipä aikaakaan, kun paikalle rullataan pyörätuolissa itse Jumalan Saksanpaimenkoira, Paavi Benediktus XVI. Paavilla on jokin hammasrautojen tapainen venytyslaite, joka vääntää hänen kasvonsa pysyvään hymyyn, joka voittaa pelottavuudessa jopa hänen normaalin aurinkoisen ilmeensä.\nHänen Pyhyytensä kurottautuu kohti pyödällä olevaa makeisrasiaa, ja kiljahtaa riemastuneen kimakalla äänellä Suklaa-toffee-Tobleroneja! Näitähän kannattaa laittaa kielen alle kaksin kappalein!"\nHarvoin, jos koskaan aikaisemmin olen herättänyt itseäni nauramalla ääneen.\nPosted by Henri at 00:14 | permalinkki | Comments (0)\nPosted by Henri at 23:23 | permalinkki | Comments (4)\nPosted by Henri at 20:42 | permalinkki | Comments (0)


Nokia Money tuo pankkipalvelut matkapuhelimeen – MobiiliBlogi\nNokia Money tuo pankkipalvelut matkapuhelimeen\n27.8.2009 Kirjoittanut admin\nMaailman suurin matkapuhelinvalmistaja Nokia on esitellyt uuden Nokia Money -palvelun, joka tuo yksinkertaiset pankkiominaisuudet matkapuhelimeen. Yhtiössä luotetaan uuden palvelun potentiaaliin, koska maailmalla on kaikkiaan neljä miljardia matkapuhelinta, mutta ainoastaan 1,6 miljardia pankkitiliä. Nokia uskookin Money-palvelun tuovan monelle käyttäjälle ensikosketuksen pankkipalveluihin.\nNokia sanoo suunnitelleensa palvelun yksinkertaiseksi käyttää. Nokia Moneyn avulla matkapuhelinkäyttäjä voi lähettää rahaa toiselle käyttämällä henkilön puhelinnumeroa. Sen lisäksi sillä voi maksaa palveluita ja ladata esimerkiksi lisää puheaikaa prepaid-liittymään. Nokia Money on käytettävissä milloin ja missä vain, jonka ansiosta se säästää aikaa ja kustannuksia.\nYhtiön näkemyksen mukaan mobiilimaksaminen tulee olemaan seuraava askel pankkipalveluiden tuomisessa sadoilletuhansille ihmisille. Nokia rakentaakin parhaillaan laajaa palvelupisteiden verkostoa, joiden kautta asiakkaat voivat tehdä talletuksia ja nostaa rahaa tileiltään.\nNokia tuottaa palvelun yhteistyössä Obopayn kanssa. Palvelu perustuu Obopayn alustaan, johon on lisätty uusia ominaisuuksia. Yhtiön tavoitteena on luoda Nokia Moneystä yhteensopiva muiden maksupalveluiden kanssa.\nLisää Nokia Moneystä voit lukea yhtiön julkaisemasta lehdistötiedotteesta.\nNokia ja CNN yhteistyöhön: uutisia ja mobiilikarttoja\nNokia Lumia 800:n hinta Suomessa laski alle 400 euron\nNokiamobiilimaksaminen, Nokia Money\nNokia lupaa haastavansa Applen iPhonen\nSamsung Blue Earth -ekopuhelin kauppoihin lokakuussa


Työttömyys - Espoon seurakunnat\nEspoolainen, oletko työelämän murroksessa?\nTyöurat ovat muuttuneet aiempaa ennakoimattomimmiksi, pirstaleisemmiksi ja monimuotoisemmiksi. Yhä useampi joutuu vaihteleviin työllisyystilanteisiin uransa aikana. On tärkeää saada tukea siihen, miten identiteetti muovautuu työelämän muutosten eri vaiheissa. Muutoksessa tunteet, tahto ja kokemukset heilahtelevat puolelta toiselle, ennen kuin vakiintuminen uuteen elämäntilanteeseen alkaa. Siirtymävaiheessa etsitään ja kokeillaan uutta tapaa elää ja toimia, ennen kuin uusi identiteetti vakiintuu.\nIrtisanomistilanteessa tai työttömyyden yllättäessä harvalla on valmiina uutta minäkuvaa. Jokainen määrittelee identiteettinsä ja itsensä peilaamalla sitä mm. toisten kertomuksiin ja tarinoihin. Oman tarinan muodostaminen ja sen tietoinen käsittely esim. tukiryhmän kanssa auttaa hahmottamaan ja rakentamaan yksittäisistä elämänmuutosten merkityksistä uuden kokonaisuuden identiteetin pohjaksi. © Mikko Rajala / Confidante Oy 2013\nTapiolan seurakunnassa alkoi kevätkaudella 2012 espoolaisille työttömille tai työttömyysuhanalaisille järjestetty toiminta. Vertaistukiryhmää ohjaa diakoniapappi Aarne Laasonen yhdessä työparin kanssa. Pienryhmissä keskustellaan erilaisten alustuksien pohjalta, jäsennetään omaa elämäntilannetta, kartoitetaan omia vahvuuksia sekä tutustutaan mm. vapaaehtoistyön mahdollisuuksiin. Kerran kaudessa tehdään retki- ja seminaaripäivä Espoon seurakuntayhtymän leirikeskuksiin. Keskustelu jatkuu Facebookissa Tapiolan seurakunnan suljetulla Eteenpäin-sivustolla. Nimi "Eteenpäin" kuvaa ryhmän tavoitetta ja asennetta: elämäntilanteesta huolimatta on mahdollisuus kulkea elämässä eteenpäin.\nTervetuloa mukaan osallistumaan ja ideoimaan toimintaa!\nTiedustelut Aarne Laasonen, p. 040 5130847.


Sanna Timonen valittiin ensimmäisenä naisena kenttärovastiksi: "Toivon, että joku päivä nainen armeijassa on niin normaalia, ettei sukupuolta tarvitse erikseen todeta" | Yle Uutiset | yle.fi\nSanna Timonen valittiin ensimmäisenä naisena kenttärovastiksi: "Toivon, että joku päivä nainen armeijassa on niin normaalia, ettei sukupuolta tarvitse erikseen todeta"\nVaikka kaikki armeijan virat ovat olleet myös naisten tavoiteltavissa vuodesta 1995 lähtien, vasta nyt Suomeen nimitettiin ensimmäinen naiskenttärovasti.\n12.12.2018 klo 07.30\nEmilia Korpela / Yle\nJaa artikkeli Facebookissa3360\nSanna Timonen on nimitetty ensimmäiseksi naispuoliseksi kenttärovastiksi.\nKenttärovasti rinnastetaan everstiluutnantin arvoon. Kenttärovastiksi päästäkseen on pitänyt olla suorittanut asepalvelus, ja hänellä täytyy olla pätevyys kirkkoherran virkaan.\nVaikka vapaaehtoinen varusmiespalvelus on ollut mahdollista naisille vuodesta 1995 alkaen, on asepalveluksen suorittaneista vain kaksi prosenttia naisia.\nTimosen mielestä kaikki armeijassa töissä olleet naiset ovat tehneet pioneerityötä. Hän toivoo, että tulevaisuudessa työntekijän sukupuolella ei olisi minkäänlaista merkitystä.\nSanna Timonen on iloinen uudesta nimityksestään. Vuoden vaihteessa hän aloittaa työt kenttärovastina. Inttivuotenaan Timonen ei voinut vielä kuvitellakaan, mihin hänen tiensä veisi. Vasta kun hän selvisi asepalveluksesta, hän sai vahvistuksen sille, että hän oli oikealla polulla.\nJo palveluksen aikana Timosen piti laittaa itsensä likoon ryhmän puolesta.\nTimonen joutui marssimaan läpi yön osana ryhmätaitokilpailua suorittaessaan vapaaehtoista asepalvelusta. Omien tavaroiden lisäksi Timonen oli kantanut joukkueen usean kilon painavaa radiota. Toukokuisen aamun alkaessa sarastaa hän vihdoin saapui ryhmänsä kanssa perille ja vastassa oli heidän kouluttajansa.\nTimosen mieleen on jäänyt hyvin, kuinka kouluttaja totesi virne naamallaan, että "kai se niin on, että kovimmat jätkät kantavat painavimmat tavarat". Vaikka Timosen inttiajoista on vuosia, on hänen mieleensä jäänyt paljon muistoja raskaista hetkistä sateisen metsän keskellä. Ja erityisesti se, kuinka niistä hetkistä on selvinnyt.\nEi ollut kuitenkaan itsestäänselvyys, että Timonen päätyisi marssimaan armeijanvihreissä. Ennen kuin Timonen päätyi kantamaan painavaa kuormaa metsään, hänen täytyi ratkaista muutama mieltä painava kysymys.\n"Naisena täytyy tehdä kaksinkertaisesti töitä"\nLukiossa Sanna Timonen mietti, onko oikein, että vain miehet lähtevät kutsuntoihin. Kun hän sai tietää, että asepalveluksessa olisi mahdollisuus toimia varusmiespappina, päätös armeijaan lähdöstä vahvistui.\nEnnen armeijaan menoa Timonen joutui pohtimaan, onko kristityn oikein suorittaa aseellista palvelua.\nHän tuli tulokseen, että puolustusvoimat on puolustamista varten ja myös kristitty saa puolustaa maataan. Hän myös toivoo, että aseisiin tarttuminen olisi viimeinen keino, kun kaikkea muuta on yritetty.\nKun Timonen sai mietittyä vastaukset häntä vaivanneisiin kysymyksiin, oli varmaa, että hän halusi käydä armeijan.\nSanna Timonen sotilasvalatilaisuudessa Vekarajärvellä.Puolustusvoimat\nTimonen oli ennen armeijaan lähtöä harrastanut partiota, joten metsässä toimiminen oli hänelle tuttua. Vaikka hänellä oli enemmän kokemusta esimerkiksi nuotion tekemisestä ja luonnossa vaeltamisesta kuin usealla muulla, kohtasi hän ensin epäluuloja. Miehet epäilivät, täytyisikö heidän kantaa pienikokoisen naisen tavarat?\n– Naisena täytyy tehdä kaksinkertaisesti töitä, että voittaa luottamuksen. Kun muut huomasivat, että osaan hoitaa hommani, olin kuin yksi jätkistä.\nNaiset tekevät pioneerityötä armeijassa\nVaikka Timonen ei ollut vielä varusmiesaikana pappi, joukkuetoverit kutsuivat häntä heidän papikseen.\nNykyisin Timosen toimiessa sotilaspastorina, monet varusmiehet ovat sanoneet, että on helpompi jutella nuorehkon naisen kanssa kuin miehen. Usein varusmiehet tulevat puhumaan sotilaspastorille paljon muustakin kuin hengellisistä asioista.\n– Monet tulevat puhumaan koti- ja perheasioista. Saattaa olla, että pystyn avaamaan tyttöystävän näkökulmaa tai antamaan muuten toisenlaista näkökulmaa.\nTimosen mielestä hänen tärkein tehtävänsä on olla vieressä ja kuunnella. Hänestä ei ole tärkeää se, että löytää oikeat sanat, vaan että puhujalle tulee olo, että jotakuta kiinnostaa aidosti hänen ongelmansa.\nSanna Timonen kertoo, että sekä tutut että tuntemattomat ovat olleet innoissaan ja onnitellut häntä nimityksestään kenttärovastiksi. Kenttärovasti rinnastetaan maa- ja ilmavoimissa everstiluutnantin arvoon. Tänä vuonna nimitettiin ensimmäinen nainen myös everstiluutnantiksi, kun Inka Niskasesta tuli Suomen korkea-arvoisin naisupseeri.\nTimonen on saanut kuulla kuitenkin myös, että nainen on sotilaana ja pappina väärässä paikassa.\nJyväskylän yliopiston pro gradu -tutkielmassa (siirryt toiseen palveluun) (Jyväskylän yliopisto) kävi ilmi, että upseerinaiset puhuvat armeijasta sukupuolineutraalina ja haastateltavat toivoivat, ettei sukupuolella ole väliä.\nTutkimuksen mukaan todellisuudessa sukupuolineutraalius oli kuitenkin näennäistä ja puolustusvoimissa arvostetaan yhä maskuliinisia piirteitä.\nSotilaspastorit ovat usein mukana yön yli kestävillä leireillä pitämässä huolta varusmiesten jaksamisesta. Tässä pidetään nuotion äärellä kenttäehtoollista.Puolustusvoimat\nSuomessa vihittiin ensimmäiset naispapit vuonna 1988. Muissa Pohjoismaissa oli tuolloin naispappeja ehtinyt jo olla kymmeniä vuosia. Tanskassa naisia on ollut pappeina vuodesta 1948 ja Ruotsissa vuodesta 1958.\nKasarmin portit avautuivat Suomessa myös naisille vuonna 1995. Palveluun pääsy avasi naisille myös mahdollisuuden päästä mihin tahansa tehtävään armeijassa. Kaikista varusmiehistä naisia on silti vain kaksi prosenttia. Myös naisupseereita on sama osuus, kaksi prosenttia.\nNaisilla on ollut siis mahdollisuus tehdä sotilaspastorin tehtäviä 1990-luvun puolesta välistä alkaen. Nainen nimitettiin ensimmäisen kerran sotilaspastoriksi kuitenkin vasta vuonna 2007, kun Vänrikki Suvi Kouri valittiin tehtävään. (siirryt toiseen palveluun) Hän onkin tehnyt Jyväskylän yliopiston tutkielman naisupseerien selviytymisstrategioista.\nKourin nimityksestä on jo vuosia, ja siksi Sanna Timosen mielestä on aikakin, että nainen toimii kenttärovastina. Kenttärovasti on taas yhden pykälän sotilaspastoria ylempänä armeijan hierarkiassa, sillä hänen vastuulleen kuuluu alueellinen kirkollinen työ.\nNaisen nimittäminen kenttärovastiksi on siis yksi etappi siihen, että naisia nähtäisiin kaikissa armeijan viroissa. Jännitettäväksi jää, koska näemme Suomen ensimmäisen naiskenttäpiispan.\nTimonen kokee, että hän on muiden naisten tapaan joutunut tekemään pioneerityötä ollessaan töissä armeijassa. Häntä ei siksi ärsytä nais-etuliitteen käyttäminen oman ammattinimikkeen edessä.\n– Toivon, että joku päivä nainen armeijassa on niin normaalia, ettei sukupuolta tarvitse erikseen todeta. Varmasti kaikki me naissotilaspapit olemme joutuneet tekemään töitä sen eteen, että olemme sotilaita ja pappeja, jotka ovat historiallisesti miehisiä ammatteja.


62 m² Kokkilantie 826, 25230 Salo Paritalo Kaksio myynnissä - Oikotie 15361359\nMyytävät asunnot Salo Angelniemi Kokkilantie 826, 25230 Salo\nKokkilantie 826, Angelniemi, Salo2h + k + kph + s\nMuuttovalmis persoonallinen paritalokaksio merinäköalalla etsii uusia asukkaita!\nNyt tarjolla luonnonläheisellä, idyllisellä Angelniemen alueella siisti saunallinen 1-tasoinen kaksio. Toimivalla pohjaratkaisulla varustettu huoneisto sijaitsee rauhallisella alueella, ja Salon keskustaan on vain 15 minuutin ajomatka. Tässä läpitalon huoneistossa voit nauttia edullisten asumiskulujen lisäksi aamukahvistasi merinäköalalla!\nMerenranta lyhyen, vain muutaman sadan metrin päässä, jossa uimaranta, venelaituri ja lossiranta kahviloineen. Tämä kohde on luotu meri- ja kyläidylliä rakastavalle, luontoa ja rauhallisuutta arvostavalle! Asunto soveltuu erityisen hyvin myös vapaa-ajan asunnoksi. Myynnin ohella myös asunnon pitkäaikainen vuokraus on mahdollista. Tarjoa rohkeasti myös omaa mahdollista vaihtokohdettasi.\nSalon keskusta 15 km, Turku 55 km, Helsinki 135 km. Myös paikallisbussiliikenne toimii alueella, ala-aste myös kivenheiton päässä.\nSuihku, Pesukonevalmius, Laattaseinä, Peili, Wc, Käsisuihku\nMerinäköala makuu- ja olohuoneesta\nSalaojien korjaukset 2014, käyttövesiputkisto uusittu, öljykattila + poltin uusittu 2015\nMyös rahoitus kauttamme onnistuu.\nKeittiössä laminaattilattia ja välitilassa kaakeli. Olohuoneessa, makuuhuoneessa ja eteisessä laminaattilattia ja seinät maalattu. Saunassa paneliseinä ja kylpyhuoneessa kaakeliseinä.\nPuh: 040-530 2222\nHermanni Kauniainen Moisio Toijala Salo Ollikkala Meriniitty Pappila Marttila Halikko Armfelt Anjala Pahkavuori Alhaisi Enola Rappula Mököinen Ylhäisi Angelniemi Lukkarinmäki